Els Montgatins, d'on venim?\nEL MIL·LENARI DE MONTGAT\nL'any 1991 el nostre Ajuntament va celebrar el mil·lenari de Montgat. Es evident l'existència d'assentaments humans en el que és ara el nostre municipi amb una antiguitat de més de dos mil anys, així com la descripció que fa el segle II el geògraf Claudi Ptolomeo del turó de Montgat, que el cita amb el nom de "Promontoriom Lunarium. Aleshores ens preguntem: que va celebrar el nostre poble l'any 1991 ?. Senzillament, la data d'un document en que hi figura el nom de "Monte chato", el més antic que s'ha trobat.\nAl voltant del S. X la ciutat de Barcelona, com la majoria de ciutats de l'època, era envoltada de muralles per protegir els seus habitants, tant de les escomeses dels bàndols de malfactors com de les faccions contràries a l'autoritat comtal i, especialment pel que fa a Barcelona, dels atacs de les tropes musulmanes que dominaven la major part de la península Ibèrica, protecció de la que no gaudien les masies i monestirs establerts fora muralles (Sant Pau del Camp, Sant Pere de les Puelles, etc.)\nEn aquella època, la Catalunya vella, es debatia entre les pressions de la corona carolíngia i el califat de Còrdova, gaudint el nostre país d'una dèbil i relativa pau pel respecte que es tenien aquests dos poders i que permetia que Catalunya mantingués bona relació amb ambdós.\nMalgrat això, a les acaballes del S. X, la debilitat del imperi carolingi, en decadència, així com l'arribada al poder del califa de Còrdova Almansor (Abü Amir Muhammad Ibn Abi Amir al-Mansur), va fer que aquest decidís conquerir Catalunya, posant setge a les muralles de Barcelona el primer de juliol, apoderant-se de la ciutat el dia sis, saquejant i cremant el que van voler. Afortunadament la nit del 4 de juliol el compte Borrell pogué escapolir-se per mar, desembarcant a Montgat camí de Manresa per refer el seu exèrcit, comptant amb l'ajuda del rei franc Hug Capet, tot i que aquesta ajuda no arribà, la qual cosa motivà el trencament del vassallatge del comte de Barcelona vers la corona carolíngia i esdevingué la independència plena del comtat de Barcelona, que ja s'albirava des del temps d'en Guifré el Pilós i que tingué efectes jurídics l'11 de maig del 1278 amb la firma del tractat de Corbeil entre en Jaume I i en Lluís IX de França. No cal dir que, a desgrat de referències històriques de las que n'estem mancats, el nostre poble patí les escomeses serraïnes, com les patiren les poblacions veïnes de Badalona o Mataró, que sí que gaudeixen de documentació que ho confirma.\nAmb l'atac del Pla de Barcelona, previ a l'entrada a la Ciutat, es produí destrucció i espoli del monestir de Sant Pere de les Puelles i la mort o empresonament de les religioses, entre elles la abadessa Madrui (o Ermetruit), que fou enviada a l'illa de Mallorca.\nRecuperada de nou la ciutat de Barcelona pel comte Borrell, feu reconstruir el monestir i nomenà abadessa a la seva pròpia germana Adelaida, coneguda per Bonafilla, procedent del monestir de Sant Joan de les Abadesses, que d'antuvi ja havia estat abadessa de Sant Pere de les Puelles.\nAlliberada l'abadessa Madrui tornà al monestir però renuncià al càrrec en favor de Bonafilla que l'havia substituït el temps de la seva captivitat. Morí l'any 999 i fou enterrada al monestir, on fou venerada com a santa.\nJust recuperada la Ciutat, el comte Borrell feu reconstruir el monestir però el que no es va poder recuperar mai fou el valuós arxiu, completament destruït, i amb ell totes les escriptures i documents que donaven fe del extens patrimoni de la comunitat. Com era costum a l'època, el comte Borrell designà un tribunal de jutges i clergues que prengueren testimoni a l'abadessa Bonafilla i a les religioses dels béns propietat del monestir i dels que havien desaparegut les escriptures.\nFou així que es redactà un document que signà, ultra la abadessa Bonafilla i les religioses del cenobi, els jutges i testimonis que juraren sobre l'altar de Sant Pere la veracitat dels drets que posseïa el monestir sobre els béns consignats en el document.\nAquest document, redactat sobre pergamí, signat l'1 de gener de l'any 991 (encara que hi han historiadors que el daten l'any 992, tan l'hi fa) en que hi figura "Item uidimus et auaudïuimus diuersa munificentia domui sape sat pertinentia de monte Chato usque in cenobio Sancti Pauli de mare usque in ipso montium cacumine per uariis et uilullis.." la cita més antiga amb el nom de "MONTE CHATO" i per tant la primera referència del nom del nostre poble.\nDissortadament el pergamí original ha desaparegut, malgrat que a l'Arxiu Històric de la Ciutat de Barcelona hi ha una còpia de finals del S. XV. Tan de bo que aquest mil·lenari document que dóna fe de l'antiguitat de Montgat fos retrobat per algun historiador regirant vells arxius i, qui sap si se'n pot trobar un altre que ens doni una datació mes llunyana.


Simbologia Andrea Ortega: de novembre 2013\nÉs la festivitat cristiana que comprèn el temps entre l'advent i l'epifania. És, juntament amb la Pasqua, la festa cristiana més important. En ella, se celebra el naixement de Jesús. De les esglésies cristianes, la Catòlica, la Protestant i algunes de les Esglésies Ortodoxes autocèfales, com ara lagrega, la romanesa i la búlgara, celebren Nadal el 25 de desembre (la tradició afirma que des de Liberi I). Altres Esglésies Ortodoxes autocèfales, en canvi, com ara la de Constantinoble i la russa, el celebren el 7 de gener, ja que no van acceptar el calendari gregorià que va reformar el calendari juliàde l'època romana.\nMalgrat el seu origen marcadament religiós, Nadal ha esdevingut una tradició que se celebra arreu del món, fins i tot per gent que no pertany a aquesta religió, com és el cas de la Xina i el Japó. En català, la paraula Nadal ve de "natalici", "naixement". Els anglosaxons usen el terme Christmas, que significa "missa de Crist", i en algunes llengües germàniques com l'alemany la festa s'anomena Weihnacht, que significa "nit de benedicció".\nA l'hemisferi nord, Nadal coincideix amb l'inici de l'hivern i és normalment temps d'estar a casa i en família. Cada dia més, Nadal està esdevenint un concepte comercial. Nadal s'associa a un nombre ingent d'icones i símbols, com l'arbre de Nadal, els Reis Mags, el Pare Noel, el pessebre, lesnadales, les estrenes, les postals de Nadal,el Tió de Nadal, la neu, però, sobretot, a la compra de regals.\nNadal als Països Catalans disposa de les seves particularitats pròpies. Un exemple és la realització del pessebre (que també es fa en molts altres indrets de tradició cristiana) i una altra el tió de Nadal (una tradició compartida amb l'Aragó i Occitània), també anomenat tronc, tronca o simplement tió. També ho és el fet de celebrar Sant Esteve, el dia després de Nadal, per a poder-se reunir així amb l'altra part de la família amb qui no s'havia pogut estar per Nadal. En aquest dia especial els nens diuen un vers i a canvi els pares els donen alguns diners.\nA moltes comarques es fa la rabassa de Nadal, on el fillol dóna una felicitació al padrí, i aquest li respon amb un regal, que segons el lloc pot ser un tortell de Nadal o un present. També és molt típic a molts pobles de Catalunya anar a veure Els Pastorets, representació teatral centrada en l'adveniment de Jesús. És tradicional a les Balears, la recitació dels Poemes de Nadal, per part dels infants de la casa als adults, que donen doblers a la quitxalla a canvi de llur actuació.\nCom a fet diferencial de la Nit de Nadal, a Mallorca i a l'Alguer s'interpreta tradicionalment, de l'edat mitjana ençà, el Cant de la Sibil·la, un drama litúrgic i cant gregorià que s'interpreta a les Matines de Nadal, i que relata com serà la fi del Món i el dia del judici final. La tradició del cant de la Sibil·la a Mallorca va ésser declarada patrimoni cultural immaterial de la humanitat per la UNESCO l'any 2010. A Menorca, Ontinyent, Barcelona, Gandia i altres poblacions dels Països Catalans s'ha recuperat des de fa uns anys el Cant de la Sibíl·la i s'interpreta en algunes esglésies. Com a trets no exclusius delPaís Valencià, es pot destacar el costum de donar les estrenes la vesprada de Nadal als infants segons van cantant nadales.\nVillancicos, o nadales\nMENJARS TIPICS DE NADAL\nEl menú típic de la cultura catalana pel dia de Nadal és l'escudella i la carn d'olla de primer i tall de segon. L'escudella és un brou molt complet que es fa amb tota mena de carn (vedella, porc, gallina, bull negre, bull blanc...), així com amb la tradicional pilota (carn picada, all i julivert), patates i cigrons. De primer, per tant, se serveix el brou amb galets grans (típics de Nadal) i es treu a taula tota la carn d'olla que s'ha utilitzat per poder servir-se acabada la sopa. De segon, segons la tradició s'ha de servir tall, és a dir, carn. El més habitual és que sigui pollastre o vedella al forn o a l'ast. Aquest àpat s'acostuma a acompanyar de cava o vi negre. Per postres es serveixen els torrons i lesneules acompanyats de moscatell.\nPublicat per Andre Ortega a 11:06 Cap comentari:\nDurant aquest període és quan es dóna menjar al tió de Nadal. En la tradició anglosaxona que s'està imposant, hi ha calendaris infantils amb xocolates que es mengen cada a dia.\nLa paraula de "advent" prové del llati i vol dir "arribada"; i la frase "adventus Redemptoris" vol dir "arribada del Redemptor". En el cas cristià, "advent" s'associa amb l'arribada del Nadal, que es correspon al naixement de Jesucrist.\nDurant l'advent, en certes cultures, normalment a la cultura cristiana, hom prepara a cada llar i a l'església una corona de flors, anomenada corona d'advent, amb quatre espelmes, una per a cada diumenge d'advent. Hi ha una petita tradició d'advent: a cada una d'aquestes quatre espelmes s'assigna una virtut que s'ha de millorar en aquesta setmana, per exemple: la primera, l'amor; la segona, la pau; la tercera, la tolerància; i, la quarta, la fe.\nVideo on explica que es l'advent\n(Imatge simbòlica de l'advent)\nPublicat per Andre Ortega a 10:59 Cap comentari:\nEl llibre de Jonàs és una narració novel·lada, amb elements mítics i dades fantàstiques, sobre el comportament incorregut d'un profeta que es resisteix a anar a Nínive per cridar-la a la conversió em nom de Jahvè. Al final hi va i ho anuncia, però s'irrita perquè Ninive es converteix i Jahve la perdona. El llibre és una crítica particularisme d'Israel i una caricatura del profeta de té la pretensió de disposar de l'efecte de la paraula que anuncia.\nJonàs en comptes d'anar a on deu li va manar anar, va fugir cap a Tarsis i Deu enfadat va manar una tormenta sobre el mar amb vent molt fort. Jonas va dir als seus mariners que era culpa seva que li llencin al mar i els mariners intentan tornar a terra pero no poden i llençan a Jonàs al mar i es calma. Deu fa que se'l menji un peix i pasa 3 dias i tres nits a la panxa del peix i aconsegueix sortir. Se'n va cap al Llevant i es fa una cabana i Deu fa que creixi una carbasera per fer-li ombra i no li doni mal de cap amb el sol pero al dia següent es marseix i Jonàs s'emprenya molt perque amb el sol li dona mal de cap i demana la seva mort a Deu.\nPublicat per Andre Ortega a 23:42 Cap comentari:\nEl llibre de Jonàs és una narració novel·lada, amb...


Elter, el portal d'Osona - Engega la nova temporada de Ràdio Manlleu\nEngega la nova temporada de Ràdio Manlleu\ndissabte 14 de setembre de 2013 13:42h\nEn l’àrea esportiva, s’hi afegeix 107 KM, un programa especialitzat en muntanya i en ‘running’\nLa graella de programació compta amb algunes novetats\nRaimon Roma, conductor del programa 'Què t'hi jugues'\nPol Robles, conductor de 'L'hora del llop'\nManlleu, | Ràdio Manlleu ha encetat aquesta setmana la temporada amb diverses novetats a la graella, que continua mantenint una quinzena llarga de programes, els serveis informatius propis i la radiofórmula musical que combina les novetats amb els grans èxits, especialment a partir de la dècada dels 90.\nEs mantenen grans clàssics com el Nostra Dansa, el Come Together el Rincón del Cante o la retransmissió de l’AEC Manlleu. Es consoliden propostes com ara L’avió de paper, Els manatís a terra, que avancen l’horari i també continuen noves apostes com el No estem tan malament, que també ha tingut una edició d’estiu. Els dilluns a la nit s’estrenarà el programa L’hora del Llop, amb Pol Robles i Marc i Jordi Tañà. El mateix Pol Robles ha parlat del contingut del programa.\nEn l‘àrea esportiva, s’hi afegeix 107 KM, un programa especialitzat en muntanya i en ‘running’ amb un equip encapçalat per Anna Traveria i Arnau Mundet. A més, seguirà l’emblemàtic programa Què t’hi jugues?.\nEls diumenges al migdia s’emetrà el nou programa sobre el món de cinema Torna-la a tocar, Sam, encapçalat per Ramon Muns, Marc Orra i Marc Casanova. La graella de Ràdio Manlleu l’acaben de configurar programes com el Progressem adequadament i el Make Party.\n- Llucià Ferrer promocionarà el turisme osonenc amb un programa de monòlegs (14 de setembre de 2013)\n- 'No som ningú', de Ràdio Manlleu a Ràdio 4 (14 de setembre de 2013)\n- El número 152 de la revista El Ter ja és als quioscos i llibreries de Manlleu (14 de setembre de 2013)\n- Ràdio Manlleu estrena programes i repeteix la retransmissió del Serpent a la programació d'estiu (14 de setembre de 2013)\n- Ràdio Manlleu celebra els 30 anys amb molt d'èxit (14 de setembre de 2013)


Privacy – Gassiot & Llobet\nGassiot & Llobet està plenament compromesa amb el compliment de la normativa i el Reglament General de Protecció de Dades de la Unió Europea i la normativa relativa a la protecció de dades de caràcter personal vigent en cada moment.\nGassiot & Llobet ha pres la determinació d’implementar els principis següents, sent la privacitat la base sobre la qual es configuren tots els tractaments:\nGassiot & Llobet obté les seves dades personals per poder gestionar les seves sol·licituds i oferir-li els serveis i productes en què pugui estar interessat. En concret, tractem les seves dades personals amb les finalitats següents:\nGassiot & Llobet, pot facilitar-li recursos de registre o subscripció a notícies o informació general o comercial de la companyia. Aquests recursos estaran sempre subjectes al seu consentiment per remetre-les.\nEn el supòsit que ens hagi autoritzat, Gassiot & Llobet li enviarà informació sobre els seus productes, activitats i serveis personalitzats per a vostè, d’acord amb els seus gustos i les seves preferències.\nA Gassiot & Llobet, tractem les dades personals mentre realment ens siguin útils i puguem oferir-li un servei de qualitat. Per això, miminitzem el termini de tractament i la conservació de les dades personals.\nCom a conseqüència del tractament de les seves dades personals per part de Gassiot & Llobet, la legislació vigent li atorga un seguit de drets:


Vallter 2000 es tenyeix dels monuments ciclistes | Fosbury\nFosbury » Ciclisme » Vallter 2000 es tenyeix dels monuments ciclistes El port de muntanya, un dels més exigents dels Pirineus, es posiciona per atreure cicloturistes dedicant els seus últims 11 girs a les competicions més mítiques d'aquest esport\nFa pocs dies ens fèiem ressò de la bona idea que havia tingut Andorra de tancar durant tot l’estiu Ordino-Arcalís al trànsit rodat per tal de fomentar l’ús per als ciclistes. Amb un propòsit similar, però a la banda del Principat de Catalunya, aquesta aposta per atraure practicants i turistes ciclistes se’ns presenta amb una nova aposta, ben diferent, i en aquest cas a Vallter 2.000.\nLa de Vallter 2.000 és una de les línies de meta costerudes més corrents de la Volta Ciclista a Catalunya, si bé també ha estat final d’etapa de la Vuelta. Aquest mateix any el britànic Adam Yates hi guanyava l’etapa, en la peregrinació anual de la prova per etapes catalana a aquesta estació d’esquí. El ciclisme, però, no només és cosa de quan la Volta o la Vuelta hi encaminen els seus pilots amb el més granat del món del ciclisme mundial sinó que també és aquesta cultura cicloturista, les ganes dels aficionats d’emular els seus ídols i els reptes personals o compartits d’arribar amb prou pulmons a la cota 2.000 per fer el mateix camí que has vist fer abans per la televisió.\nCiclistes ascendint a Vallter. Foto: Vallter 2.000\nÉs un homenatge a les principals proves ciclistes a nivell mundial, és a dir els Monuments i grans clàssiques . S’ha posat el nom d’una prova en cadascuna i s’han pintant les corbes de color vermell, excepte la corba del Giro d’Itàlia, de rosa (en referència a la maglia rosa) i la corba del Tour de França, de groc (pel maillot groc). Finalment, la darrera corba, que dóna entrada a Vallter 2000, ret homenatge a la Volta Catalunya, que aquesta temporada que ve, el 2020,celebra el seu centenari.\nA més, es presenta com una gran ascensió digna de les millors voltes, amb senyalització vertical al llarg de tota la pujada, on els participants poden admirar les espectaculars vistes del Circ de Morens. Amb un recorregut de 12 quilòmetres, que s’inicia al poble de Setcases, a 1.260 metres, culmina al pàrquing superior de Vallter, a 2.155 metres, amb un desnivell total d’ascens de 895 m.El port de muntanya de Vallter 2000 és el punt final de moltes persones aficionades al ciclisme que recorren les carreteres del Ripollès i de la Vall de Camprodon.\nCom a novetat, a més, aquesta temporada s’han marcat els punts de sortida i arribada del port de muntanya coincidents amb el segment creat a la popular xarxa social de ciclistes Strava, on els ciclistes i les ciclistes competeixen de forma lúdica per registrar la seva activitat i temps.Vallter, amb la voluntat de donar un valor afegit als esportistes, habilitarà una pantalla on es mostraran els temps de tots els participants que enregistrin la pujada amb Strava. Tothom, una vegada hagin creuat la línia d’arribada, podran adreçar-se al punt d’informació de l’estació per consultar els seus temps i classificació així com recollir un diari en paper que ha estat personalitzat amb la informació de les possibilitats d’estiu a Vallter i que, també, vol ser un homenatge als típics diaris que els ciclistes es posen al pit per tallar el fred dels descensos.\nCiclismeCicloturismeDestacatEstacions d'EsquíPirineusVallter 2000


Tauromàquia: l’oblit imprudent | rastres, vestigis, derelictes\n4 thoughts on “Tauromàquia: l’oblit imprudent”\nAgost 4, 2008 a les 21:33\nAbassegador domini de la llengua. Certament no sovinteja\nAgost 5, 2008 a les 10:07\nACCIONA ÉS UNA EMPRESA ESCLAVISTA…\nAgost 6, 2008 a les 18:57\nTens tota la raó del món, a mi les corregudes no m’agraden, no les entenc, però els bous de vila m’encanten, tot i que sovint em trobe en dificultat quan ho he d’explicar, sobretot als italians. He crescut anant als bous al poble de mon pare al Maestrat i no crec que un bou embolat tinga res d’espanyol…\nPer cert, el que dius que t’agrada l’ambient i la literatura (i la llengua) que hi ha al voltant però no l’espectacle a mi també em passa, i em passa el mateix, per exemple, amb la boxa.\nBones vacances, ens “veiem” quan tornes.\nAgost 7, 2008 a les 19:31\nMoltes gràcies, bufona. Seguim “conversant” tan bon punt estigui de tornada!


Indiscrecions a Riera de la Font – Agustí Vilar\nEntre Armenteres i San Josep, és a dir, Ramón i Cajal, ensopego amb un obstacle insalvable. Hi ha una tanca que ocupa tota la vorera a causa d’una obra de remodelació d’un nou edifici. De sobte, amb el bastó, busco per on passar. En efecte, és impossible, la tanca frega els arbres i les vores de l’acera. Tracto de fer el més difícil: passar entre els arbres. Un veí em fa desistir d’aquesta idea. El bon home, m’acompanya fins la paret més pròxima. De fet, una persona amb discapacitat aspira a ser el més discreta possible. Fins que una incidència d’aquest calibre em lliura un protagonisme que avergonyeix tothom. Com és que el govern de la ciutat permet urbanitats tan barroeres?. Amb tot procuro no treure conclusions massa òbvies. Oi més quan hi ha un soterrament que no convida gaires festes quant a la mobilitat i la seguretat per a cargols i sargantanes de la meva espècie. Aquesta setmana hi ha discussions sobre com han de ser les terrasses al nostre poble. M’encanta que vulguin intervenir en noses que ens afecten. Però, de moment, pel carrer dels Tres Cinemes, ja ocupen les dues bandes amb tota la barra del món. No solament em roben les parets, ara em prenen les voreres. Ras i curt, si permeten això, quina mobilitat tindré quan les barrinadores cantin quatre anys de soterrament? Déunidó quin encant té el govern de proximitat que construïm.


Gràcies rebudes: 26999\nSEGUIMENT METEOROLÒGIC - JUNY 2020\t#246466\nBona i tòrrida tarda\nVaia manera de començar el juliol 35.5ºC de màxima !!!!\nEl(s) següent(s) usuari(s) han donat les gràcies: jordi-clot-bcn, TRAMONTANA, boira gebradora, EnricT, Manel Les Corts, josep m.pastor, josep emili, Congost, cris de palau, Todopc, Segre, jordi roca, rickirlian, camarasamax, Koloma\nSEGUIMENT METEOROLÒGIC - JUNY 2020\t#246467\nA l'espera de l'obertura de la nova entrada del mes, ara mateix a St. Feliu de Guíxols:\nPressió: 1011,3 hPa (baixant)\nTemperatura mínima: 21,4ºC (06:33h)\nTemperatura màxima: 27,1ºC (15:13h)\nEl(s) següent(s) usuari(s) han donat les gràcies: jordi-clot-bcn, TRAMONTANA, boira gebradora, EnricT, Manel Les Corts, josep emili, Congost, cris de palau, Todopc, jordi roca, rickirlian, camarasamax, Tebla, Koloma\n01 Jul 2020 18:39\nGràcies rebudes: 9960\nSEGUIMENT METEOROLÒGIC - JUNY 2020\t#246468\nBona tarda. Aquesta tarda he anat a Girona-Montjuïc, 184 metres i es notava bastant menys calor que a Sarrià de Ter, 66 m. A les 17 hores 33,3º a Girona-Montjuïc, ara 33,4º i 42% a Sarrià de Ter. Avui hem tingut la màxima de l'any, 34,9º a Sarrià de Ter, amb 21,2º de mínima. 34º i 20,9º a Salt. Ara tenim un Cb cap al nord, una tempesta descarrega a prop del Canigó.\nEl(s) següent(s) usuari(s) han donat les gràcies: jordi-clot-bcn, Meteoguardiola, TRAMONTANA, boira gebradora, EnricT, Manel Les Corts, josep m.pastor, josep emili, Congost, cris de palau, jordi roca, rickirlian, camarasamax, Tebla\nGràcies rebudes: 4721\nSEGUIMENT METEOROLÒGIC - JUNY 2020\t#246469\nBon vespre. Dades d'avui, temperatura mínima 23,0°, màxima 30,8°. Ara en tenim 26,8° amb una humitat relativa de l'aire del 73% i una temperatura de xafogor de 36°. La pressió atmosfèrica és de 1011 hPa.\nDemà tindrem més nuvolositat amb tempestes de tarda al terç nord del país.\nEl(s) següent(s) usuari(s) han donat les gràcies: jordi-clot-bcn, Andreu, TRAMONTANA, boira gebradora, EnricT, josep m.pastor, josep emili, Congost, cris de palau, Todopc, jordi roca, Xavib, camarasamax, Tebla, Koloma\nGràcies rebudes: 18685\nSEGUIMENT METEOROLÒGIC - JUNY 2020\t#246470\nBona tarda,el resum del dia;\nPrecipitació total: 1,0 mm\nFenomens: pluja a la nit i rosada matinal\nCel: domini del sol amb alguns núvols a primera hora i de nou cap al final de la tarda, actualment amb 1/8 Ci, Ac\nVent: fluix de direcció sud-est amb algun cop moderat a la tarda\nEl(s) següent(s) usuari(s) han donat les gràcies: jordi-clot-bcn, TRAMONTANA, boira gebradora, EnricT, Manel Les Corts, josep m.pastor, josep emili, Congost, Todopc, jordi roca, Xavib, Tebla\nGràcies rebudes: 16966\nSEGUIMENT METEOROLÒGIC - JUNY 2020\t#246471\nA Lleida, 19,4 de mínima i 35,7 de máxima. Malgrat els quatre litrets caiguts al voltant de la mitjanit passada, no s´ha observat cap refrescada.\nAra encara tenim 32,2 graus.\nEl cel ha estat serè fins a la segona part de la tarda quan alguns nuvols han entrat des de ponent i han amagat el sol durant algunes estones.\nEl(s) següent(s) usuari(s) han donat les gràcies: jordi-clot-bcn, Meteoguardiola, TRAMONTANA, boira gebradora, EnricT, Manel Les Corts, josep m.pastor, josep emili, Congost, cris de palau, Todopc, jordi roca, Xavib, Tebla, Koloma\nSEGUIMENT METEOROLÒGIC - JUNY 2020\t#246472\nTempe: 25,9º C\nvent de NES a 5 km/h.\nTempe màxima: 30,9º C a les 13-05 h.\nTempe mínima: 21,8º C a les 06.06 h.\nHumitat màxima: 90% a les 05.38 h.\nHumitat mínima: 46% a les 12.48 h.\nRàfega màxima de vent: 19 km/h. de NW a les 08.47 h.\nEl(s) següent(s) usuari(s) han donat les gràcies: jordi-clot-bcn, Andreu, TRAMONTANA, boira gebradora, EnricT, Manel Les Corts, josep m.pastor, josep emili, Congost, cris de palau, Todopc, jordi roca, rickirlian, Xavib, Tebla\n01 Jul 2020 23:03\nGràcies rebudes: 86382\nSEGUIMENT METEOROLÒGIC - JUNY 2020\t#246473\nBuenas noches, en estos momentos tenemos los siguientes datos, 26,4ºC con 76% de humedad, viento del WNW a 5 km/h y 1008,7 Hpa, que raro que no se haya abierto tema para Julio.\nEl(s) següent(s) usuari(s) han donat les gràcies: jordi-clot-bcn, Andreu, TRAMONTANA, boira gebradora, EnricT, Manel Les Corts, josep m.pastor, josep emili, jordi roca, rickirlian, Xavib, Tebla\n01 Jul 2020 23:06\nSEGUIMENT METEOROLÒGIC - JUNY 2020\t#246474\nT. màx. 32.2 a les 15:25\nT. mín. 16.9 a les 5:30\nT. actual 22.8, humitat 91%\nEl juliol ha començat amb força, sort que ha de refrescar una mica. a partir de demà; després ja es veurà si torna la calor amb força.\nEl(s) següent(s) usuari(s) han donat les gràcies: jordi-clot-bcn, jpazorin, Meteoguardiola, Andreu, TRAMONTANA, boira gebradora, EnricT, Manel Les Corts, josep m.pastor, cris de palau, Todopc, jordi roca, rickirlian, Xavib, Tebla\n01 Jul 2020 23:37 01 Jul 2020 23:37 per Andreu.\nSEGUIMENT METEOROLÒGIC - JUNY 2020\t#246475\nPunt de rosada: 20,5ºC\nTemperatura de xafogor: 32,4ºC\nEl(s) següent(s) usuari(s) han donat les gràcies: jordi-clot-bcn, TRAMONTANA, boira gebradora, Manel Les Corts, josep m.pastor, cris de palau, Todopc, jordi roca, rickirlian, Xavib, Tebla


El govern accepta la proposta de Cal Temerari sobre el cap d’any que va rebutjar fa 15 dies | elCugatenc\nImatge: Campanya de Nadal de l'Ajuntament\nLa festa de cap d’any d’enguany serà coorganitzada entre l’Ajuntament i Cal Temerari. El govern ha cedit a la pressió de les entitats que havien donat suport als fins ara organitzadors de l’esdeveniment després que totes elles hagin decidit que es faria el Quinto de Nadal però de manera reivindicativa i es potenciaria un cap d’any alternatiu. Els temeraris van ser cridats només un dia després de la decisió sobre el Quinto presa en assemblea per les 35 entitats que havien donat suport a la campanya Les festes populars les fem les entitats per participar en una trobada amb la tinenta d’alcalde de Cultura, Carmela Fortuny; la directora d’àmbit de Cultura, Cristina Recasens, i el cap de gabinet d’alcaldia, Ramon Luque. En aquesta trobada, explica Julià Mestieri, representant de Cal Temerari, el govern ha acceptat la proposta de gestió compartida que havien fet a finals de novembre.\nTal com explica l’Ajuntament en un comunicat, ambdues parts han decidit “trobar una solució compartida per a la festa de cap d’any”. Expliquen que la decisió sobre el Quinto, “desvinculant-lo de la celebració del 31 de desembre”, ha estat determinant per arribar a l’acord, que permetrà una festa “de caràcter festiu i obert a tota la ciutadania, sostenible i accessible, a preu assequible i lliure d’actituds sexistes o discriminatòries i promovent un oci nocturn saludable i responsable, fent possible la convivència a la plaça Ramon Barnils amb la Festa Fluor de cap d’any per a nois i noies de 13 a 17 anys”. De cara a l’any vinent el govern manté la voluntat de fer un concurs públic i, afegeixen, serà restringit a les entitats que participen de la vida associativa, cultural i esportiva de la ciutat.\nMestieri no entén el motiu de canvi de parer del govern, més encara després de la campanya reivindicativa de Cal Temerari però celebra l’acord. La proposta queda inalterada a excepció de la contractació dels grups musicals, que ja ha fet l’Ajuntament, de tal manera que la barra dependrà totalment de Cal Temerari mentre es farà una reunió per determinar exactament el repartiment de la resta d’aspectes que implica l’esdeveniment. Amb això, l’entitat enviarà un correu electrònic a la resta de representants del teixit associatiu que hi van donar suport a la seva reivindicació i fins i tot s’havien animat a fer una festa de cap d’any paral·lela a la de l’Envelat i conjunta. Mestieri no dubta que acceptaran l’acord i, avança, durant la setmana vinent trauran un comunicat més complet al respecte.\nEl conflicte entre Cal Temerari i l’Ajuntament va començar a principis de novembre quan l’entitat va encetar una campanya reivindicativa després que el govern els anunciés la voluntat d’absorbir l’organització per part del consistori, el que posteriorment van anomenar “municipalització”. Davant el desacord, i amb el Quinto com a element de pressió, l’entitat va fer públic el cost d’organització per evidenciar que al consistori, havent de contractar el treball que ells fan voluntàriament, perdria diners. La disputa va seguir amb un debat a l’Audiència pública del novembre i amb la proposta d’acord de final de mes, que no va tenir resposta fins la roda de premsa de presentació de la programació de Nadal en què Fortuny va dir que no hi havia marxa enrere. Davant una afirmació tant taxativa, els fins ara organitzadors del cap d’any van repartir fullets informatius al respecte a l’encesa de llums de l’1 de desembre i van acabar decidint el dimecres passat fer el Quinto amb un format reivindicatiu i un cap d’any alternatiu.


Pensjonat Szczechy Małe Kaliszki Polònia - Ofertes d'hotels amb els MILLORS DESCOMPTES EN LÍNIA\nSzczechy Male 8, Kaliszki, Kaliszki, Polònia, 12-200 - Veure al mapa\n"hospitality, generosity, very beautiful place. Highly recomm..."\nDissenyat tant per oci com per negoci, Pensjonat Szczechy Małe està situat idealment a Kaliszki; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPensjonat Szczechy Małe també ofereix moltes instal.lacions per enriquir la seva estada a Kaliszki. L'hotel ofereix instal.lacions per a minusvàl.lids, magatzem d'equipatge, servei d'habitacions, instal·lacions per a reunions i banquets , servei de cangur per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, balcó/terrassa, insonorització, llits extrallargs (> 2 metres) a cada habitació. L'hotel compta amb una llista completa de comoditats, com pesca, parc infantil, jardí, esports d'aigua (no motoritzats). Sigui quin sigui el motiu del seu viatge, Pensjonat Szczechy Małe és una selecció idònia per a la vostra estada a Kaliszki.\nTots els tipus de viatgers (68) Parelles (42) Viatgers en solitari (5) Famílies amb infants petits (14) Famílies amb infants grans (2) Grups (4)


«El món ha d’aprendre que Àfrica no és un tot únic» | CatalunyaReligió.cat\nInici «El món ha d’aprendre que Àfrica no és un tot únic»\nAfirmen del cardenal Peter Turkson que podria ser el primer Papa negre. Ell s’ho pren amb una bona dosi d’humor. El bon humor no li falta mai. A finals del mes d’octubre de l’any passat, en la cloenda de l’Assemblea del Sínode de Bisbes per a Àfrica, el Papa el va nomenar president del Pontifici Consell Justícia i Pau, però no va ser fins després de Reis que el cardenal ghanès va establir-se a Roma per prendre possessió del seu càrrec, ja que havia d’acabar de lligar algunes qüestions internes de l’arxidiòcesi que guiava des de l’any 1992, la de Cape Coast.\nEl nomenament li va arribar per sorpresa?\nSí, jo vaig venir a Roma a l’octubre per participar al Sínode dels Bisbes, i tenia la intenció de tornar a la meva arxidiòcesi un cop acabada aquí la feina. El Papa va fer públic el meu nomenament en la cloenda del Sínode. Fins aleshores, només hi havia hagut rumors. Estudiants i capellans africans em comentaven aquesta possibilitat, però jo no en sabia res. I el que constitueix el nomenament no són els rumors, per la qual cosa estava ben tranquil. No vaig poder prendre possessió de seguida, perquè calia tancar algunes coses a l’arxidiòcesi.\nCom va viure el comiat?\nSempre costa tallar els lligams, però jo ja he viscut fora del meu país en altres ocasions, quan era estudiant. El nomenament és per a cinc anys, ja veurem què passa després. El que em sabia greu era haver de deixar alguns projectes de desenvolupament que havíem començat a tirar endavant. Però a Cape Coast hi ha ara el meu bisbe auxiliar, que ha estat nomenat administrador de la diòcesi, i estic content que ell pugui continuar amb aquests projectes ara per ara.\nQuina impressió li ha fet la cúria romana?\nÉs massa aviat per dir-ho. Acabo d’arribar. Quan era jove vaig estudiar a Roma, però no era el mateix que presidir un dicasteri, evidentment. Pregunti-m’ho d’aquí a uns mesos i li sabré donar una resposta. Cal temps per entrar en profunditat i conèixer el funcionament de la cúria i dels organismos que treballen a la Santa Seu.\nQuin programa té per al seu mandat al Pontifici Consell Justícia i Pau?\nPer començar he de veure el Sant Pare i entendre què vol exactament de mi en aquest càrrec. També el que vull començar fent és una sèrie de visites de cortesia als diferents dicasteris vaticans per parlar amb els diferents presidents.nCrec que és important que col·laborem entre nosaltres. Hem de tenir canals de comunicació per tal que la feina no es dupliqui i cadascú sàpiga el que fa l’altre.\nVostè va ser relator general al darrer Sínode dels Bisbes per a Àfrica. Per què es va triar el tema de la reconciliació per a aquesta última Assemblea?\nEl punt de partida inicial era l’Església com a família. La família és comunió i no hi ha comunió sense relacions, però sovint aquestes relacions es veuen malmenades per la injustícia, l’abús de poder, l’opressió... cal, doncs, reconciliar-se per restablir les relacions i que l’Església pugui viure com una família. La reconciliación porta com a fruit la pau.\nEls participants en el Sínode van ser molt valents denunciant els polítics pel que fa a certes situacions de guerra, corrupció, d’abús als propis països.\nSí. El problema de certs governs africans és que s’aprofiten de la multiplicitat d’ètnies. Pensi que al meu país, a Ghana, hi ha més de 50 cultures. Hi ha polítics que, a vegades, s’aprofiten de les diferències per crear divisions.\nParticularment digna de relleu va ser la intervenció de les dones africanes al Sínode. Totes demanaven més representativitat. Teresa Okure, degana de la Facultat de Teologia de l’Institut Catòlic de l’Àfrica Occidental va dir que «si les dones no estan plenament integradesa l’Església no és una qüestió que interroga el femenisme sinó l’Església sencera».\nCal dir que en alguns llocs de l’Àfrica, les dones viuen en situacions de menyspreu i explotació. Però no a tot arreu és així. A la meva cultura, per exemple, el cap de la tribu el tria una dona. És a dir, el líder del poble sempre el tria una dona i si una dona té el poder de determinar qui guia un poble, qui pot tenir més poder? Al meu país, també, el 75% del comerç està en mans de les dones.\nPerò les ponents del Sínode es referien sobretot a la representativitat a nivell eclesial.\nA tot arreu, a nivell eclesial, predomina la dona. El que és cert és que això no es tradueix després en una representació en els òrgans de govern. Però es tracta d’una qüestió de temps. Per exemple, al Pontifici Consell Justícia i Pau ara hi ha una sotssecretària, la Flamínia Giovanelli. Si no hi ha més dones és perquè fins fa poc no hi havia tantes dones que estudiessin teologia a alt nivell. Això canviarà a poc a poc perquè cada cop hi ha més dones preparades.\nUna qüestió de la qual es va parlar també durant el Sínode va ser la inculturació. El P. Barthélémy Adoukonou, nou secretari del Pontifici Consell per a la Cultura, va dir que «les categories del pensament occidental a l’Àfrica no són les adients. La teologia africana no es pot valdre del patrimoni conceptual d’Occident».\nAquest problema té una arrel de fons. És la formació escolar dels africans. Perquè l’educació escolar forja els conceptes, les idees que es formulen en la ment. I nosaltres tenim el problema de base que a Àfrica la gent que estudia es veu com a obligada a viure de dues maneres. La vida escolar requereix que s’aprengui a viure i a pensar en una altra llengua perquè no s’estudia en la llengua pròpia, sinó en anglès o en francès. Si pensem en la relació entre llengua i cultura, ens adonem que des de petits, parlem i pensem una cosa a casa, i una altra a l’escola. Molts de nosaltres que hem viscut una formació semblant, no han pogut reconciliar aquest binomi. I això pot desencadenar una certa esquizofrènia cultural que desemboca en un refús d’una de les dues cultures. Estudiosos com el P. Adoukonou ens poden ajudar a harmonitzar tot això.\nSovint s’associa Àfrica a guerra i misèria. És una imatge real?\nNo, el món ha d’aprendre que Àfrica no és un tot únic. Hi ha molts països, moltes cultures, molts governs. Quan parlem d’Àfrica hem d’entendre que el Togo no és Tanzània i que Ghana no és Costa d’Ivori. Només així es podrà entendre que a Àfrica hi ha experiències positives, no només la guerra del Sudan. Hem de defugir els estereotips. Perquè això desanima també la gent africana.\nMarta Nin. Text publicat a Catalunya Cristiana.\nEtiquetes: Àfrica, Peter Turkson, Pontifici Consell de Justícia i Pau, Notícies Inicieu sessió o registreu-vos per enviar comentaris\tImprimiu\tEnvieu a un amic\tCreeu PDF


4 hores de cinema amb... Carla Simón | Blanquerna - Universitat Ramon Llull\nLa cineasta Carla Simón, autora d'«Estiu 1993», una de les cintes més aclamades dels últims anys, ha impartit una classe magistral als alumnes de Blanquerna a la seu de l'SGAE Catalunya. L'activitat ha tingut lloc dins el marc de les conferències «4 hores amb...», un conjunt de trobades que, des de fa un temps, permet als nostres estudiants reunir-se amb creadors audiovisuals.\nL'objectiu de la iniciativa consisteix a escurçar la distància entre l'acadèmia i la indústria i, per la via de les mentories, ajudar els alumnes a fer el salt. El testimoni de Carla Simón, a qui en aquest mateix escenari han precedit altres cineastes com Jaume Balagueró o Pau Freixa, ha servit per traçar un recorregut minuciós del llarg del procés creatiu de la seva òpera prima.\n"M'interessava molt la idea de com els nens afronten la mort", ha dit la directora. Un interès que té origen en una experiència autobiogràfica -la mort de la seva mare a sis anys- i que es manifesta al llarg de tot el metratge a través de la Frida, la protagonista del film, a qui seguim durant el primer estiu que passa amb els seus pares adoptius.\nLa cineasta, que ha reflexionat sobre les motivacions que tenia per a fer la pel·lícula, ha explicat que la idea li va venir quan es trobava a Londres estudiant, compartint classe amb gent d'arreu del món: "Vaig pensar: què em fa diferent d'un noi d'Iran o d'una noia de Colòmbia? La meva història, la meva cultura, el lloc d'on vinc".\nProcés creatiu molt personal\nPartint d'aquest base, qualsevol material era susceptible de ser recopilat. Les fotografies d'infància, les localitzacions del seu passat, els seus familiars: tot suggeria idees quant a guió, vestuari i direcció d'art. El treball va consistir a revisitar-ho tot amb una nova mirada, més profunda, que li permetés desenterrar significats, sobretot en l'àmbit psicològic. I així va arribar a entendre la necessitat de la Frida de construir una relació amb la seva nova mare, que és una idea que apareix durant el procés d'escriptura de la pel·lícula i que no hi era en un inici.\nA l'hora d'escriure, Simón es guiava per certes imatges que volia que sortissin a la pel·lícula i rebutjava les estructures canòniques del guió. "Cada projecte ha de trobar l'estructura que li vagi millor per explicar-se". En la mateixa línia, ha afirmat que la bíblia d'un personatge mai pot ser una limitació i que ha de ser modificable en tot moment.\nDesenvolupar el personatges a partir de l'actor\nDel treball amb els actors ha dit que el que més li interessava era "crear una memòria compartida". "Per mi assajar vol dir construir tot un món amb els actors, no una simple revisió d'escenes", ha afirmat. Un exercici que va consistir a recrear escenes de la biografia dels personatges prèvia a «Estiu 1993» i que es va realitzar en llocs reals, com el carrer o un centre mèdic. La idea de fons: construir els personatges des de l'experiència i no des de l'explicació intel·lectual.\nEl seu debut cinematogràfic li va valdre premis a Cannes, a Berlín, als Goya, als Gaudí i una nominació als Oscars a la categoria de Millor pel·lícula de parla no anglesa.


Guardiola assegura que les baixes de quatre titulars no poden servir d'excusa per jugar a Mallorca - Esport3 - TV3 i Catalunya Ràdio\nGuardiola assegura que les baixes de quatre titulars no poden servir d'excusa per jugar a Mallorca\nEl Barça visitarà aquest dissabte el camp del Mallorca en un partit vital per mantenir els cinc punts de marge sobre el Reial Madrid a la Lliga. L'equip balear ja va ser capaç de puntuar al Camp Nou a la primera volta, i ara Michael Laudrup voldria tornar a fer la guitza al seu bon amic Pep Guardiola. El tècnic danès ha relativitzat les baixes de l'equip blaugrana, que afrontarà el duel sense Víctor Valdés, Carles Puyol i Xavi Hernández, lesionats, i Dani Alves, sancionat. Tres jugadors del filial, Thiago, Rubén Miño i Montoya han entrat a la llista de 18 convocats mentre que Jeffren, tot i entrenar-se amb el grup, s'ha quedat finalment fora de la convocatòria. Guardiola ja ha avisat que les baixes no han de servir d'excusa en cas de derrota.\nLa plantilla del Barça s'ha entrenat aquest divendres al matí pensant en el partit al camp del Mallorca. L'equip balear serà el rival de dissabte en un duel que els blaugranes afrontaran amb nombroses baixes. Pep Guardiola no podrà comptar per aquest partit amb Puyol, Xavi, Alves i Valdés, quatre titulars indiscutibles a qui el tècnic haurà de buscar un substitut en un partit complicat de cara a mantenir els cinc punts d'avantatge sobre el Reial Madrid al capdavant de la classificació. A l'Iberostar Estadi de Palma els habituals suplents tindran una bona ocasió per reinvindicar-se.\nGuardiola ha dirigit una sessió amb 15 jugadors disponibles del primer equip i amb la gran novetat de Jeffren entrenant-se amb normalitat amb la resta del grup. També han participat en l'entrenament tres jugadors del filial, Thiago, Rubén Miño i Montoya. Tots tres han entrat finalment a la llista de 18 convocats que ha facilitat Guardiola, mentre que Jeffren encara haurà d'esperar a rebre l'alta mèdica.\nGuardiola: "Tenim l'obligació de guanyar amb els que som"\nGuardiola ja ha advertit que les nombroses baixes que té el seu equip no poden servir d'excusa en cas d'una possible derrota a Mallorca. "Tenim l'obligació de guanyar el partit amb els jugadors que sigui. Tots els que són aquí es mereixen ser titulars, tenen la responsabilitat de jugar al Barcelona i han de fer-ho bé", ha assegurat. Per això, el tècnic blaugrana ha restat importància a les baixes, "Són situacions per les quals tots els equips passen durant una temporada", ha apuntat, i s'ha mostrat convençut que els que juguin a Mallorca "respondran" perquè té "molta fe i confiança" en ells. I és que si hi ha alguna cosa que preocupa Guardiola per aquest partit no són les absències de quatre titulars sinó les característiques del rival. "És el tercer equip menys golejat a casa i els seus números són de competició europea", ha reconegut.\nEl tècnic de Santpedor també ha respost a José Mourinho, qui s'havia queixat que Guardiola viu "altament protegit" per la premsa catalana. "Ell té més prestigi que jo, però porta temps, i sap igual que jo que ens protegeixen si guanyem i, si perdem, estem desprotegits", ha argumentat.\nUn Mallorca en hores baixes\nPrecisament el Mallorca de Laudrup ja va ser capaç de puntuar al Camp Nou en la primera volta i al seu estadi només ha perdut 3 dels 12 partits que hi ha jugat aquesta temporada. Això sí, els balears no arriben en el millor moment. Durant bona part de la temporada han estat lluitant pels llocs europeus però últimament han encadenat uns mals resultats que l'han relegat a l'onzè lloc de la classificació després de sumar només 4 punts dels últims 18 en joc.\nPinto confirma que renovarà aviat


Pàgina d'inici\tAgenda\tVisites guiades gratuïtes a la Masia d'en Cabanyes\n6 de maig de 2012 - Vilanova i la Geltrú (Garraf)\nCan Papiol Vilanova\nDiumenge, a les 12 h, la Masia d'en Cabanyes acull l'entrega dels Premis Eugeni Molero de Periodisme i Investigació, que atorga el Consell Comarcal del Garraf des de l'any 1992. En aquesta XIX edició obrirà l'acte el periodista Francesc Marc Àlvaro, pronunciant la conferència "La comunicació en temps de canvi". El lliurament de premis és obert a tothom.\nCoincidint amb l'acte d'entrega dels guardons, es farà una jornada de portes obertes a la masia, que fou residència del poeta romàntic Manuel de Cabanyes. El públic assistent podrà gaudir de visites guiades gratuïtes al Centre d'Interpretació del Romanticisme, a les 10, 11, 12 i 13h.\nMasia d'en Cabanyes - CIRMAC\n93 811 57 15\nMés activitats a Masia d'en Cabanyes - CIRMAC\n'Tasta el Garraf Romàntic' és una activitat que combina la descoberta del patrimoni cultural i enològic de la comarca del Garraf, posant en valor la vinculació històrica entre...\nA Vilanova i la Geltrú tenen un dels tresors de l'arquitectura catalana de final del segle XVIII: la Masia d'en Cabanyes. La casa, que va ser construïda el 1789 i va acollir el...


Arriben les eleccions i tornen els blocs electorals - SPC Sindicat de Periodistes de Catalunya - Sindicat de Professionals de la Comunicació\nArriben les eleccions i tornen els blocs electorals\nInici/Notícies/Arriben les eleccions i tornen els blocs electorals\nPocs dies abans de l’inici de la campanya electoral per a les eleccions autonòmiques del 28 de novembre la polèmica sobre els blocs electorals als informatius dels mitjans públics torna posar-se sobre la taula.\nEl Col•legi de Periodistes ha convocat una taula rodona, el pròxima dia 9, per parlar del tema i ha elaborat un manifest i convida la societat a adherir-se. Hi participaran la periodista Sandra Sá Couto, de la Ràdio i Televisió de Portugal; Ernest Maymó, cap de política de TV3; i l’advocada Gemma Segura. L’acte tindrà lloc al Col•ledi d’Advocats a partir de les 19h.\nFa set anys, els professionals dels mitjans públics van iniciar les protestes contra els blocs electorals, per denunciar que són una imposició arbitrària i que res tenen a veure amb la defensa del pluralisme i el dret a la informació.\nL’Estat espanyol és l’únic que aplica aquest sistema a Europa, com ho demostra l’informe elaborat per Núria Almiron, professora d’Estructura de la Comunicació Social de la Universitat Pompeu Fabra, i els professors de l’Institut de la Comunicació (InCom-UAB), Maria Capurro i Pablo Santcovsky, titulat Els blocs electorals als mitjans públics de l’Estat espanyol: una excepció a Europa.\nEls autors analitzen la protecció del pluralisme polític als informatius regulars dels mitjans públics de nou països de la Unió Europea en períodes electorals i fora d’ells. Els resultats demostren que el sistema de blocs aplicat als mitjans públics de l’Estat espanyol és una excepció.\nEtiquetes: SPC, Mitjans públics


El Fòrum Smart debatrà sobre governança i inclusió a les smarts cities — Ajuntament de Tarragona\nEsteu aquí: Inici › Serveis a la Persona › Notícies › Serveis a les persones › Notícies 2017 › El Fòrum Smart debatrà sobre governança i inclusió a les smarts cities\nEl Fòrum Smart debatrà sobre governança i inclusió a les smarts cities\nLa cinquena edició del Fòrum Smart Tarragona debatrà sobre formes de governança i inclusió a les ciutats intel·ligents. La cita és el pròxim 13 de juny, de 17.30 a 21.00 hores, al Teatre Magatzem de la Cooperativa Obrera Tarraconense.\nEl fòrum cerca reflexionar sobre l'aplicabilitat de la perspectiva smart des de l'àmbit més social, fugint dels tecnologismes i centrant-se en les persones, una reflexió en la línia d'aprofundir en la conceptualització de les Smart Mediterranean Cities. En la trobada hi participaran tres experts en la matèria: Quim Brugué, politòleg i expert en participació; Ricard Gomà, director de l'Institut d'Estudis Regionals i Metropolitans de Barcelona i Fernando Pindado, comissionat de Participació de l'Ajuntament de Barcelona. Tots tres participaran en la primera part de la jornada, que es desenvoluparà a través d'una conversa conduïda pels periodistes Ricard Lahoz i Agnès Llorens.\nEn la segona part s'exposaran vuit experiències vinculades a Smart governance i Smart Líving. Les presentacions posaran en valor algunes iniciatives que s'estan desenvolupant o han nascut a Tarragona i d'altres que podrien desenvolupar-s'hi provinents d'altres llocs com Barcelona o Saragossa. El format de les intervencions serà dinàmic, amb intervencions curtes que es donaran pas entre elles.\nLa jornada es tancarà amb un networking entre els presents, i les experiències presentades en el Fòrum Smart s'interrelacionaran per generar noves sinèrgies, en les quals també podran prendre part els assistents. En aquest espai de temps també s'exposaran les experiències i projectes desenvolupats per la Fundació Tarragona Smart Mediterranean City.\nEl Fòrum Smart, organitzat per la Fundació Tarragona Smart Mediterranean City, compta amb la col•laboració dels patrons de la Fundació -Ajuntament de Tarragona, Universitat Rovira i Virgili, Repsol i Sorea- a més de Port de Tarragona, SECE, FCC, Tarragona Impulsa i Cooperativa Combinats.\nL'assistència és gratuïta però cal formalitzar una inscripció prèviament al web tarragonasmart.cat.


París, dia 1: de Girona a París (10 d’agost de 2014) (II)\nVeient la interminable cua que hi ha per a poder entrar a visitar-la, desistim de l’empresa i passegem pels voltants. La catedral gòtica, però, és impressionant, i ja porta un quants segles vigilant París, ja que es començà a construir cap al 1163. També hi ha la llegenda del geperut que hi habitava, que va donar lloc a un llibre i a pel·lícules. Però, ai las, comença a ploure de forma molt abundant i malgrat els paraigües, quedem una mica xops. Quan la tempesta ja ha passat, reemprenem la marxa: passem per davant de la Sorbona (http://ca.wikipedia.org/wiki/La_Sorbona; http://en.wikipedia.org/wiki/Sorbonne ), la mítica universitat. Tal i com hi ha descrit a la viquipèdia “Va ser fundada l'any 1257 per Robert de Sorbon amb la intenció de facilitar l'ensenyança de la teologia als alumnes pobres. Tres segles després es va convertir en un espai privilegiat per als debats de la facultat de teologia i va tenir un paper important en les querelles religioses del país, contra els jesuïtes al segle XVI i contra els janseistes al segle XVII.\nA les seves aules, reconstruïdes en la seva totalitat entre 1885 i 1901, s'ensenyen avui principalment humanitats, història, geografia, dret i llengües.\nL'any 1968 fou l'epicentre del maig francès]“. La següent parada que fem durant el nostre primer periple parisenc és el Panteó (http://ca.wikipedia.org/wiki/Pante%C3%B3_de_Par%C3%ADs ), a on hi ha enterrades unes quantes personalitats franceses. Està en obres i no hi entrem, però sí que ho fem a la veïna església de Sant Etienne. Tot seguit continuem la marxa fins a arribar als jardins de Luxemburg (http://ca.wikipedia.org/wiki/Jardin_du_Luxembourg ), a on només d’entrar hi ha un munt de gent vestida d’època fent balls tradicionals. Aquests bells jardins van ser creats a partir del 1612 per petició de Maria de Mèdici. Als jardins de Luxemburg també s’hi ubica el Senat francès. Ens hi entretenim una estoneta i tot seguit, marxem de nou. En aquesta ocasió ens perdem una miqueta pels carrers adjacents als jardins i acabem trobant la boca de metro que buscàvem i que ens porta fins a l’arc de Triomf (http://arc-de-triomphe.monuments-nationaux.fr/; http://ca.wikipedia.org/wiki/Arc_de_Triomf_de_l'%C3%89toile ). En aquell moment, hi ha una desfilada i bastanta gent observant-ho.\n(La fotografia correspon a l'Arc de Triomf)


Rubí serà escenari d'una setantena d'activitats lúdiques i culturals aquest estiu - Cultura - Rubí TV\nRubí serà escenari d'una setantena d'activitats lúdiques i culturals aquest estiu\nLa biblioteca i l'Ateneu acolliran gran part de les actes previstos\nRubí acollirà aquest estiu una setantena d'activitats lúdiques i culturals. Entre les activitats previstes hi ha cinefòrums, sessions de patinatge per a joves, concerts i cinema històric per a adults, hores del conte en anglès i tallers familiars per als infants. Entre els espectacles previstos destaca un concert a càrrec de Marc Parrot i la il·lustradora Eva Armisén.\nLa biblioteca municipal i l’Ateneu són els dos espais que acolliran de forma majoritària les activitats infantils; mentre que Torre Bassas i el parc de patinatge seran els espais pels joves, per als quals també la biblioteca organitzarà sessions de cinefòrum amb clàssics del cinema.\nPer als adults, els equipaments que organitzaran activitats seran bàsicament l’Ateneu, amb xerrades, tallers i nits de jazz, i el pati del Museu Municipal Castell que oferirà un cicle de cinema històric les nits de dijous a partir de la setmana vinent durant aquest mes.\nEl programa Rubí, l’estiu a ciutat, organitzat de forma transversal entre els diversos serveis del consistori, dóna resposta a una demanda del ple municipal que va reclamar una programació conjunta que recollís totes les activitats culturals i de lleure que s’organitzen per a aquests mesos d’estiu a la ciutat. Les activitats previstes es poden consultar a l'agenda cultural de Rubitv.cat.\nEtiquetes: activitats, cultura, actes, concert, taller, biblioteca, Ateneu, Marc Parrot, xerrades, jazz, música


París assisteix a la pitjor crescuda del Sena en les tres últimes dècades\nLes autoritats calculen que el riu podria arribar als 6,5 metres, a només mig metre que es decreti l’alerta màxima per inundacions\nImatge de la crescuda important que pateix el riu Sena, ahir.\nRedacció París Berlín\nEl riu Sena creixia ahir cada hora uns pocs centímetres més al seu pas per París, mentre la ciutat observava amb temor i una certa impotència com les aigües s’empassaven els passejos fluvials i amenaçaven de penetrar en llars, empreses i alguns monuments importants. Les autoritats calculaven que el punt àlgid de la crescuda es produiria durant aquesta passada nit, quan el riu podria haver assolit els 6,50 metres, un nivell que no es veia a la capital francesa des del 1982.\nL’alerta a París continuava sent taronja, és a dir, un graó per sota de la màxima (vermella), que hauria de decretar-se si el riu arribés als set metres i que implicaria de fet l’existència d’un perill real per a les persones i els béns.\nLa commoció davant les imatges dels icònics bateaux mouches negats per l’aigua o de les estàtues del Louvre rescatades a la carrera pels funcionaris del museu semblaven fer oblidar que ja havien estat evacuades almenys 20.000 persones en altres localitats veïnes, on les inundacions s’havien cobrat almenys dues vides. A la capital, segons va informar l’ajuntament, no estava prevista cap evacuació, ni s’albiraven dificultats en el subministrament elèctric o de gas. Aquest no era el cas dels petits municipis al sud de París, com Villeneuve Saint Georges, d’on els veïns van haver de ser desallotjats i on hi va haver nombrosos talls d’electricitat.\nLes autoritats miraven de tranquil·litzar la població amb un llenguatge molt previngut i en el qual sempre es recordava que “en aquest moment” no hi havia risc sobre la població de la capital. Més enllà de la suspensió d’una línia del tren de rodalies, del tancament de dues estacions de metro, o de la clausura de museus com el Louvre, l’Orsay o el Grand Palais –que seguiran inoperatius fins dimarts–, París continuava amb normalitat la vida quotidiana, i fins i tot molts curiosos van amuntegar-se sobre els ponts del Sena per assistir a la crescuda històrica.\nLa ministra d’Ecologia i Medi ambient, Ségolène Royal, va advertir en qualsevol cas que el nivell del riu no començarà a decréixer, i molt lentament, fins demà diumenge. Royal va assenyalar que al llarg d’aquesta nit passada les aigües s’estabilitzarien a una altura d’entre 6,10 i 6,40 metres, encara lluny de les crescudes que fa una mica més d’un segle, el 1910, van causar les pitjors inundacions que es recorden a París. Amb el pas de les hores, els meteoròlegs anuncien que les precipitacions s’aniran desplaçant cap al nord-oest de França, la qual cosa trasllada l’amenaça cap a ciutats com la històrica Rouen o el poble de Giverny.\nOnze morts a Alemanya\nGreus inundacions afecten també el sud d’Alemanya, on des del cap de setmana passat han mort almenys onze persones. L’epicentre dels aiguats és la ciutat de Simbach am Inn, a l’estat de Baviera, prop d’Àustria. Només en aquesta localitat els bombers van trobar la nit de dimecres els cossos de quatres dones, tres de la mateixa família, a la planta baixa de dos habitatges. La regió continua en alerta per l’avís de més pluges en les pròximes hores.


Ambient nadalenc a Londres – Bona Vida Travel\nPublicat perBonaVida 14 Desembre 2012 23 Agost 2019 Publicat enEscapades, LondresEtiquetes:ciutat, Escapades, europa, Londres\nLondres és una d’aquelles ciutats on pots tornar en qualsevol moment i disfrutar-la sense por d’aburrir-te o sentir que repeteixes destinació. És la capital europea per excel.lència: moda, museus, teatres, musicals… Varietat i quantitat per donar i vendre!\nQualsevol època és bona per visitar a ciutat, però hi ha una, que ens encanta especialment: el nadal!!!\nCarrers i botigues comencen a oferir un aspecte nadalenc\nFeia fred però si t’abrigues a consciència, és més fàcil suportar-ho… La clau és posar-se capes de roba per poder anar treient quan entres a qualsevol local.\nEns hem allotjat al Park Avenue Belgravia (veure la nostra opinió a Tripadvisor), un hotelet senzillet però que ha fet la seva funció perfectament. A 5 minuts caminant de l’estació de trens, metro i busos de Victoria, té un esmorzar més aviat pobre però a tocar hi ha dues cafeteries on esmorzar com Déu mana o fer un brunch amb el típic English Breakfast. Són “Tomtom“, just a tocar de l’hotel, o a Elisabeth Street, el “Bakery Spice” Boníssim!\nFeia fred, però anàvem ben abrigades…\nL’hora del te no pot faltar a Londres\nPots passejar per la zona de botigues com Oxford Street o Picadilly Circus, o acostar-te als grans magatzems Harrods i alucinar, sobretot en la mena de mercat que hi ha a la part inferior de l’edifici. O bé entrar al British Museum i fer una mica de cultura, que per cert, és gratis! Pots passejar per la zona de Westminster, on hi ha el Big Ben, creuar el rio i pujar a la London Eye… O passejar per la zona d’ambient de Covent Garden després de veure un musical i sopar una mica en qualsevol dels pubs típics d’Anglaterra…\nAnem a veure un musical: “Mamma Mia”\nRes millor que el metro per desplaçar-nos per la ciutat\nResumint, Londres sempre és d’aquelles ciutats a poca estona de vol, i que són perfectes per una curta però interessant escapada!\nLa primera nevada al Montseny\n7 respostes a “Ambient nadalenc a Londres”\nCómete el Mundo ha dit:\n14 Desembre 2012 a les 19:51\nLondres, quina gran ciutat! Sens dubte és un dels llocs més emblemàtics alhora de viatjar i s’ho mereix. Nosaltres vàrem començar a viatjar fent un viatge a Londres 🙂\n14 Desembre 2012 a les 20:56\nTeniu raó Aitor i Henar, Londres és una ciutat magnífica. Sempre és un plaer visitar-la i passejar pels seus carrers i llocs emblemàtics.\nVam llegir el vostre post sobre aquesta ciutat i ens va semblar magnífic. Es nota que us va encantar!!!\nI no sabem que passa, però aquest mes, molts dels blocs que seguim han escrit un post sobre Londres. Per alguna cosa serà…\nAnna (Diario viaje Kiana) ha dit:\n14 Desembre 2012 a les 20:52\nFa una setmana estàvem allà!! Una ciutat elegant, molt diversa, però ordenada. Ens va enamorar! I love London 🙂\n14 Desembre 2012 a les 21:11\nAquestes últimes setmanes un munt de gent ens ha dit que visitava o havia tornat de Londres. Je,je… Es nota que és una ciutat que enamora. Suposo que fareu algun post sobre la ciutat, oi? Ja l’esperem amb ganes…\nI ens espera un cap de setmana a la feina, però no ens podem queixar, acabem de tornar d’una escapadeta visitant alguns mercats nadalencs belgues… Així que toca treballar!\n16 Desembre 2012 a les 21:28\nNo pareu, eh?! Ara fa 3 anys que no torno a Londres… potser perquè vaig quedar força esgotada després de pasar-hi un mes sencer. Però fa algun temps que em pica la curiositat i les ganes de tornar-hi, així que vaig prenent nota d’aquest hotelet i aquests cafès…\n18 Desembre 2012 a les 12:58\nEn aquest cas, només un de nosaltres va poder gaudir d’aquesta escapada (i va ser la Cristina), però és un dels llocs on,de tant en tant, ens agrada tornar. Londres és magnífic. Segur que deus conèixer un munt de racons i llocs per recomanar. Si tard o d’hora tornem, et demanarem consell.\n18 Desembre 2012 a les 13:00\nOooh… qualsevol dia em poso a escriure impressions sobre Londres, perquè en tinc moltes fotos i documentació d’aquell estiu… Va ser una gran experiència, però també molt esgotadora, perquè havia de “cuidar” i “passejar” un grup de 30 adolescents catalans 😉


"LO BARBER": Èxit del 1º Camprebloc\nÈxit del 1º Camprebloc\nHo sento si no he penjat la notícia abans, es que els dilluns tinc un dia bastant complert i este matí he tingut que gastar mig matí fent "'d'urbano" dels comentaris "agressius" que m'arribaven sobre el post del partit de futbol d'aquest cap de setmana. No comento res més del tema, tema tancat!\nPos si, crec que es va fer una bona labor el diumenge la tarde amb la posta en escena dels blocs campredonencs i d'altres de fora. En termes generals l'afluència de públic va ser acceptable, però sincerament hagués esperat la presència de més gent jove a l'acte. Per altra banda, també em va sorpendre la presència de gent gran a l'acte, això significa que per fi el món de les telecomunicacions o té frontera d'edat al nostre poble.\nL'acte va començar amb uns 20 minuts de retard sobre l'horari previst, principalment a causa de l'espera que vam tenir els organitzadors de que estigués tota la gent present.\nEs va començar amb la presentació i posterior explicació del conjunt de tot l'acte de mans d'Emigdi Subirats i després amb la benvinguda als assistents per part del nostre alcalde pedani, Joan Sanahuja, que també ens va anunciar la creació del seu bloc personal (Joan Sanahuja ).\nA continuació van pujar a l'escenari els blocaires locals: Clara Àlvarez (Calgru),jo mateix( Lo Barber), Gerard March (Lo Sifo), Oriol Gracià (Lo gaiter de l’Ebre), bloc d’Emigdi i Campredo Templer; i van explicar en pèls i senyals els seus blocs: continguts, explicacions varies, etc.\nA continuació es va produir l'intercanvi de gent a l'escenari, amb l'entrada dels "Jordiblocs", consistint amb que 5 blocaires diferents es diuen "Jordi": Jordi Jordan, Jordi Andreu, Jordi Perales i Jordi Arrufat.. Els quals, un per un, van explicar els seus blocs i petites anècdotes sobre ells. Finalment el dirigent de la taula rodona, l'Emigdi, va fer-los una pregunta conjunta sobre el tema de la inserció de comentaris als blocs. Quina metologia seguia cadascú d'ells sobre l'aprovació o rebug dels comentaris de la gent i sobre la seva signatura o anonimat.Tema bastant delicat entre els blocaires ja que no saps mai on tallà i si es pot acceptar o no un comentari al teu bloc. Però com que a la fi l'amo del bloc ets tu, pos fas lo que més et convé i s'ha acabat!\nFinalment Emgidi ens va presentar el resultat final del Top ten ebrenc que merescudament ha guanyat La Marfanta. El seu autor Gustau Moreno ha rebut per part del nostre alcalde el premi que consistia amb un lot de llibres de l’Editorial Cossetània.\nTambé cal destacar que a tots els blocaires assistents i participants a l'acte (menys als de Campredó, es clar) se'ls va fer entrega del llibre sobre Campredó.\nI ja per finalitzar l'acte, sobre les 20 hores i pico, Jaume Llambrich autor del bloc Basar de les Espècies, ens va fer una demostració de "podcasts" de cullita pròpia. Els podcasts, per a la gent de carrer, són poemes llegits amb una musiqueta de fons que els fa més intensos i vius. Tot un detall per part del Jaume.\nI com no, l'acte va finalitzar amb un bon pica-pica ofert per Benjamin, del Bar La Plaça de Campredó, i organitzat pel nostre Consell Assessor.\nDes d'aquí, donar les gràcies a tota la gent que ho ha fet possible, inclosos els assistents.\nPublicat per Lo Barber a les 16:17\nNo trobo tan clar com tu dius que als participants de Campredó no se'ns obsequiés amb el llibre Campredó: orígens i actualitat. Se suposa que els campredonencs ja el tenim aquest llibre, però no hagués estat de més fer-ne un obsequi als participants (si el tenien "repe" els podrien regalar a algun conegut i amic, i si no el tenien, doncs ja l'haguéssim tingut). Crec que s'ha cuidat molt a la gent de fora del poble i als del poble molt poc.\nEstic totalment d'acord amb tu Clara, per això ho he ficat al post.\n19 de desembre de 2007, a les 14:29


Un foc a Riudellots mobilitza nou dotacions de Bombers - Diari de Girona\nUn foc a Riudellots mobilitza nou dotacions de Bombers\nLa columna de fum que es va generar a causa de les flames va provocar més d'un ensurt entre els veïns\nr.a. 19.07.2020 | 00:15\nEs van cremar rostolls d'un camp de blat · Bombers de la Generalitat\nEs van cremar rostolls d'un camp de blat\nUn incendi va cremar ahir diverses hectàrees d'un camp de blat, ja segat, a Riudellots de la Selva. Segons van informar els Bombers de la Generalitat, el foc va començar a cremar cap a tres quarts de tres del migdia en un camp situat a l'altura del quilòmetre 705 de l'A2 i es va estendre ràpidament.\nFins al lloc s'hi van desplaçar set dotacions terrestres i dos mitjans aeris que van aconseguir controlar les flames en menys d'una hora. El camp de blat ja estava segat, motiu pel qual només es van cremar els rostolls i no es va propagar a més velocitat. Tot i això, van seguir treballant a la zona, per seguir remullant el camp.\nLa columna de fum que es va generar a causa de les flames va provocar més d'un ensurt entre els veïns i veïnes d'aquesta localitat selvatana. El foc, però, només va afectar la vegetació i no hi va haver ferits.


Hotel Jakobwirt Westendorf Àustria - Ofertes d'hotels amb els MILLORS DESCOMPTES EN LÍNIA\nVeure tots els 168 allotjaments a Westendorf.\n"Superbly efficient and friendly staff. Great food, location..."\nPeter-Neuschmid-Strasse 1, Westendorf, Westendorf, Àustria, 6363 - Veure al mapa\nMés informació sobre Hotel Jakobwirt\nSi el que està buscant és per un hotel ben situat a Westendorf, no busqui més enllà de Hotel Jakobwirt. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Jakobwirt ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos express check-in/check-out, magatzem d'equipatge, Zones públiques amb Wi-Fi, aparcament de cotxes, servei d'habitacions.\nGaudiu de les comoditats d'alta gama com ara calefacció, balcó/terrassa, escriptori, telèfon, TV satèl•lit/cable per tal de relaxar-vos després d'un cansat dia. L'hotel ofereix instal.lacions fantàstiques, incloses sauna, camp de golf (a 3 km), piscina coberta, esquí, massatge, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Hotel Jakobwirt la base perfecta per a gaudir de la seva estada a Westendorf.


Tres beques per a professionals d’infermeria de l’Hospital de Lunsar (Sierra Leone) | Campus Docent Sant Joan de Déu\nInicio » actualitat » Tres beques per a professionals d’infermeria de l’Hospital de Lunsar (Sierra Leone)\nPublicado el 26 de febrer de 2018\nEls tres professionals seleccionats podran cursar estudis superiors d’infermeria (State Registered Nurse) a l’escola d’infermeria de Mabessenh (Sierra Leone), agermanda des del 2007 amb el Campus Docent Sant Joan de Déu.\nLa Dra. Amèlia Guilera, directora del Campus Docent, la Sra. Judit Boluña, responsable econòmica, financera i serveis generals, i la Sra. Jennifer Suárez, professora del Campus, van mantenir reunions personalitzades amb els quatre infermers seleccionats. Durant les quals es va parlar sobre la seva participació en el projecte de formació continuada impulsada pel Campus Docent i se’ls va felicitar per haver superat l’examen d’admissió als estudis superiors d’infermeria.\nEs va aprofitar l’ocasió per comunicar als infermers que tots havien estat seleccionats per rebre una beca i seguir la seva formació. Dels quatre professionals, tres seran becats pel Campus Docent i un per l’Hospital de Lunsar; les quatre beques inclouen la matrícula del curs i el salari íntegre mentre duri la formació, d’aquesta manera els estudiants podran dedicar-se plenament al seu estudi.\nTots els professionals seleccionats es comprometen a superar satisfactòriament els diferents cursos i en finalitzar han de presentar els seus serveis professionals a l’Hospital de Lunsar, durant un període de tres anys.\nAquestes beques ajuden a molts estudiants i professionals d'infermeria de Sierra Leone a seguir la seva formació, malgrat la situació econòmica i social del país i la falta de recursos econòmics de molts d'ells. D'altra banda el Campus Docent també inverteix en la millora de les instal·lacions de l'escola a través de donacions de material per a l'aula d'habilitats clíniques, informàtica, mobiliari, biblioteca, i la construcció de les residències d'allotjament (Hostels).


Tècnic en IAAG àmbit educatiu | Misitio\nCURS PROFESSIONAL EN\nIAAG EN L'ÀMBIT EDUCATIU I ACTIVITATS DE LLEURE\nLes sessions es porten a terme dins les hores lectives dels centres, normalment un cop a la setmana. En totes les sessions han d'estar els docents responsables del grup o assignatura i tècnic en intervencions assistides amb gossos en centres educatius i la seva unitat canina. Els docents participants fan d’acompanyants i guien, en tot moment, el procés d’aprenentatge dels infants en el transcurs del projecte.\nNo s’entenen les sessions sense el paper actiu de tots els professionals. Per una banda, el tècnic en intervencions assistides amb gossos en centres educatius i la seva unitat canina, aporten els coneixements tècnics, teòrics i pràctics de les sessions. Per altra banda, els mestres aportaran els seus coneixements sobre el grup, els individus, la gestió de les emocions, les habilitats socials i la resolució de conflictes.\nLes sessions hi han de complir els objectius específics que demana cada escola. Això fa que el tècnic en intervencions assistides amb gossos en centres educatius ha de ser una persona capacitada per crear contínuament sessions innovadores i adaptades. Amb aquestes sessions és treballen aspectes com l'autoestima, assertivitat, resiliència, respecte, motivació...\nAbans d’iniciar el projecte, els docents i els responsables de l’empresa temporitzen i programen cada sessió, per això és imprescindible la presència de tots els professionals durant les classes. Al final del projecte es realitza una observació sistemàtica a escala grupal i individual, que possibilita fer l’avaluació de l’àrea i veure si s’aconsegueixen els objectius proposats.\n• Treball amb gossos en format d'extraescolar.\n• Treball amb gossos en casals, campus, colònies, activitats de lleure.\nDATES DEL CURS 2022/2023\nInici: 7 d'octubre del 2022 / Finalització: 17 de juny del 2023\nDissabtes alterns de 9 a 13 h.\nHores: Curs amb una càrrega horària de 70 hores lectives, de les quals\n40 hores presencials de teòrica, 30 hores presencials de pràctiques reals.\nExàmens: En finalitzar el curs es convocarà un dia d'exàmens finals teòric i pràctic.\nEls alumnes tindrán dues convocatòries d'examen, a partir de la 3a convocatòria haurà d'abonar 50 € de drets d'examen.\nMatrícules i diplomes: Obert el termini de matrícules. Places limitades (10 alumnes màxim per grup).\nLliurament de diplomes acreditatius: Certificat d'hores realitzades i certificat de qualificació com a Tècnic en Intervencions assistides amb gossos.\nPreu total del curs: 1200 € (IVA Inclòs).\nReserva de la plaça: 300 € . Abans del dia 31 d'agost. No retornables en cap cas que no sigui de força major.\nResta de l'import: 900 € . Abans del dia 15 de setembre.\nExamen final de 2 exàmens: 1 teòric i 1 pràctic.\n1- Examen teòric tipus test amb preguntes amb 4 alternatives de respostes.\nPC. Programa COMÚ\nPE. Programa ESPECÍFIC\nMÒDUL 1: EXTRAESCOLARS I ACTIVITATS DE LLEURE\nMÒDUL 2: L’EDUCACIÓ EN LES ACTIVITATS EXTRAESCOLARS I DE LLEURE\nMÒDUL 3: RESOLUCIÓ DE CONFLICTES EN L’ETAPA ESCOLAR\nMÒDUL 4: CARACTERÍSTIQUES DELS GOSSOS EN ACTIVITATS EXTRAESCOLARS I DE LLEURE\nMÒDUL 5: PROTOCOLS D’ACTUACIÓ PER LA SEGURETAT DE L’ACTIVITAT\nMÒDUL 6: DINÀMIQUES ESPORTIVES ADAPTADES AMB L’INTERVENCIÓ DE GOSSOS\nMÒDUL 7: INICIACIÓ A L’AGILTY\nMÒDUL 8: INICIACIÓ AL FLYBALL\nMÒDUL 9: INICIACIÓ A FRISBEE\nMÒDUL 10: INICIACIÓ AL TREIBALL\nMÒDUL 11: INICIACIÓ AL DOGDANCING\nMÒDUL 12: CREACIÓ DE TALLERS ALTERNATIUS\nMÒDUL 1: ENTORNS EDUCATIUS\nMÒDUL 2: L’EDUCACIÓ EN ETAPA D’INFANTIL\nMÒDUL 3: L’EDUCACIÓ EN ETAPA DE PRIMÀRIA\nMÒDUL 4: L’EDUCACIÓ EN ETAPA DE SECUNDÀRIA\nMÒDUL 5: CARACTERÍSTIQUES DELS GOSSOS EN ENTORNS EDUCATIUS\nMÒDUL 6: DINÀMIQUES EDUCATIVES ADAPTADES AMB LA INTERVENCIÓ DE GOSSOS\nMÒDUL 10: CREACIÓ DE PROJECTES EDUCATIUS AMB GOSSOS\nEquip docent FORMACIÓ TC\nDirecció i tutoria general del curs.\nDirectora de Teràpies Canines. (2014-Actualitat)\nEspecialista en educació canina. (2015 - Mètode Ken Sewell)\nEspecialista en modificació de conductes. (2016 Mètode Ken Sewell)\nTècnica en Intervencions assistides amb gossos. (2015)\nEspecialista en educació canina integrada a l’entorn educatiu i extraescolars. (2016-Actualitat)\nProfessora de cursos digitals a la UdG en el Grau de Publicitat i Relacions Públiques (2017).\nDissenyadora gràfica i editorial. (1997-2014)\nDissenyadora industrial per Escola Universitària de Disseny i Enginyeria. (1996)


El Col·legi d'Advocats de Tarragona incrementa un 14% les sol·licituds de mediació en conflictes el 2017\nL'augment més significatiu és a Tarragona, amb un 65%, mentre que les sol·licituds disminueixen a Valls i El Vendrell\nLa Comissió de Mediació del Col·legi d'Advocats de Tarragona CEDIDA\nDiumenge, 21 Gener 2018 10:29\nEl Col·legi d'Advocats de Tarragona va tramitar l'any passat 97 sol·licituds de mediació per resoldre conflictes, un increment d'un 14% respecte als registrats el 2016. La mediació és una via de resolució de conflictes alternativa a la judicial en què les parts arriben a un acord per resoldre el conflicte mitjançant la figura del mediador. Des de les tres àrees de la demarcació d'ICAT –Tarragona, Valls i el Vendrell-, qui va tenir millor comportament va ser Tarragona, on es va augmentar un 63,89% els casos, de 36 sol·licituds a 59. En canvi, als jutjats del Vendrell va retrocedir un 32% i als de Valls un 23%. L'ICAT tramita la meitat de les sol·licituds de mediació que es produeixen a la seva àrea, mentre que l'altra meitat es vehicula mitjançant el Departament de Justícia o diverses administracions i entitats.\nA banda d'aquestes 97 sol·licituds, se'n van tramitar 7 més que tenien el seu origen en derivacions judicials. Més enllà de l'àmbit familiar, la via de la mediació guanya terreny en diverses tipologies de conflictes, on s'està revelant com la millor manera de solucionar conflictes. És el cas dels conflictes veïnals o la resolució dels contractes de lloguer, entre altres àmbits.\nTambé s'ha incrementat el percentatge de sessions informatives que acaben en sol·licituds de mediació, del 40,28% al 62,59%. Durant el 2017, des de l'ICAT es van finalitzar 37 processos de mediació, 26 dels quals van acabar amb acord entre les parts, el que representa un percentatge de conflictes resolts del 80%. La presidenta de la Comissió de Mediació de l'ICAT, Estela Martín, considera que aquesta xifra demostra fins a quin punt aquesta via és molt efectiva per resoldre conflictes de tota mena de manera més ràpida i econòmica que la via judicial. A més, Martín ha destacat que el nivell de compliment dels acords fruits de la mediació és més elevat perquè la solució les donen les parts i no un jutge, que fa servir "uns paràmetres objectius però llunyans a la realitat de les parts en conflicte". "Les sentències donen i treuen raons, determinen que una part guanya i l'altra perd, però no solucionen el conflicte", ha subratllat.\nD'altra banda, la cap del Servei de Gestió Econòmica del Departament de Justícia,, Anna Alcaraz, ha assenyalat que "el problema és que la via de la mediació és poc coneguda, però quan les persones que tenen un conflicte la proven, en general el nivell d'acceptació és molt elevat, perquè entenen que la solució serà millor per ells, tant per qüestions d'agilitat i d'encert en les resolucions, com també econòmics".


La recollida de joguines de segona mà amplia els punts a tres escoles de la ciutat - Ajuntament de Rubí\nLa recollida de joguines de segona mà amplia els punts a tres escoles de la ciutat\nLa recollida de joguines de segona mà amplia els punts a tres escoles de la ciutat Les AMPA’S de Ca n’Alzamora, Ramon Llull i Sol, solet participen aquest any en aquesta acció solidària i de reciclatge. https://www.rubi.cat/ca/ajuntament/comunicacio/sala-de-premsa/notes/la-recollida-de-joguines-de-segona-ma-amplia-els https://www.rubi.cat/@@site-logo/ajuntament-de-rubi.svg\nLes AMPA’S de Ca n’Alzamora, Ramon Llull i Sol, solet participen aquest any en aquesta acció solidària i de reciclatge.\nLa recollida de joguines de 2a mà que organitza l’Ajuntament per segon any, i que s’inicia habitualment al mes de novembre coincidint amb la Setmana Europea de la Prevenció de Residus, ha ampliat aquest any els punts de recollida a tres escoles de la ciutat. A través de les respectives Associacions de Pares i Mares (AMPA’S) de les escoles Ca n’Alzamora, Sol, solet i Ramon Llull, totes aquelles persones que tinguin joguines en bon estat i que creguin que encara poden tenir un segon ús, les poden portar als centres escolars, dintre del seu horari habitual (de 9 h a 12.30 h i de 15 a 16.30 h).\n“Encara podem donar molt de joc” és una campanya destinada a recollir totes aquestes joguines, que també es poden portar a alguna de les deixalleries mòbils que hi ha a la ciutat i a la de Cova Solera. Tot el material recollit serà distribuït durant el Nadal entre les famílies, les entitats i els centres educatius de la ciutat, en col·laboració amb Creu Roja i els Serveis Socials del municipi. La campanya està oberta fins al 30 de desembre en els punts de recollida municipal, mentre que a les escoles acabarà el divendres 20 de desembre, data en què comencen les vacances escolars de Nadal.\nL’any passat, que es va posar en funcionament aquesta campanya per primera vegada, es van recollir 650 joguines diferents, una xifra que equival a uns 200 kg. de residus estalviats, en no haver estat llençats i haver de ser gestionats com a residus. Com aquest any, les joguines van ser repartides entre la ciutadania, després d’una tria acurada per part de l'equip del Servei Educatius de Residus atenent a criteris de bon estat, no sexistes i no bèl·liques, i després de rebre un nou tractament per part dels voluntaris i voluntàries de Creu Roja que les van deixar a punt per ser lliurades en condicions òptimes.


#61 · 11/Jun/2008, 16:05\nsou tots molts savuts fet versets pero jo que no ´s´ocurrix res cride PERQUE NO SE FER VERSET....ale\n#62 · 11/Jun/2008, 16:06\nNo crides tant a vore si m´ensordes jajajaja, pensa un poquet i voras com t´ix un verset de trellat dona!!\n#63 · 11/Jun/2008, 17:19 · Editado por Jonomenric\nRE: ELS CRITS DE LA RIBERA II\nfalles traques i bunyols... on aniran els falleros?\nDoncs jo CRIDE PER QUE, SI VOLS T'ENSENYE A FER VERSETS, CUANT VULLGUES.......\n#64 · 11/Jun/2008, 17:22\nParlant de fartaes i quedades gastronòmiques m'ha vingut al cap açò:\nSi t'estira la canana\no t'apreta el cinturó,\ntirat un pet i digues\nhe sigut jo...\nperque m'ha donat la gana.\nQue encara que estiga mal vist\npels senyorets de Madrit,\nun pet ben tirat\nés un crit de llibertat\nde l'aire que està oprimit.\n#65 · 11/Jun/2008, 17:25\nmolt bo pssg! jajaja\n#66 · 11/Jun/2008, 17:37\n¡¡Xe!! Pssg t'ho has currat, company m'agradat molt tio, que bo!!.\nEs teu o es una rima antiga, de les dels nostres iaios?\nEs que jo me les coleccione......\nSi no t'importa i amb el teu permis, puc afexir-la a la meua colecciò?\n#67 · 11/Jun/2008, 17:41\nPer supost que pots fer ús d'ella, no és meua, qué més volguera jo... tindre eixa imaginació.\nÉs una dita popular (crec) i me la va ensenyar un amic del poble veí de Favara; no sé si haurà eixit d'allí o qué.\nMe'n va ensenyar una altra per a dir-li-la a una xica guapa, però no sé si és un poc forta per a posar-la ací (estem en horari infantil...jejeje).\n#68 · 11/Jun/2008, 18:26\nXe que bo, aquesta nit entres i me la recites, fora d'horari infantil, si no te sap mal....\nAci, en Alzira hi ha una rima, que s'util.litza, cuant es diu..... t'enrecordes......\nI diu aixi......\nT'enrecordes xica guapa,\na la porta de l'ermita ,\ntu me dies floripondio,\ni jo te dia margarida......\nCom a gracia no ne te molta pero fot amunto....Jajajajajajajajajajja\n#69 · 11/Jun/2008, 18:43\nTot el que ve del budell\nix per força entre les galtes,\ncom un llançament de salves\nquan entra el rei al castell.\nPerò cal ser cautelós,\nmesurant forces com cal,\nno siga que isca caldós\ni et xorre baix pel camal.\n#70 · 11/Jun/2008, 18:55\nEixa no la sabia jo, martinista...jajajajajaj..... Qué boooo....\n#71 · 11/Jun/2008, 20:36\nJo cride pq hui fan el internado i acabe morta en vidaaaaaaaaaaaaaaaaaaaaaaaaaa\n#72 · 11/Jun/2008, 20:37\nCRIDE PERQUE EN PLOREN ELS ULLS DE ESTAR TOTA LA VESPRAETA CARA AL PCCCCC!!!\n(I per si no tinc prou encara acabe el curro i entre açí! quins collons tinc!!)\n#73 · 11/Jun/2008, 20:40\nSí que té collons la cosa, carles....jajajaja\n#74 · 11/Jun/2008, 20:43\npssg, amic, estic que ja no m'aguante, però no podía evitar la tentació d'entrar a saludar-vos a tots.\nPER A LES PLATJERES: Si vos val de consol, açí està plovent.\n#75 · 11/Jun/2008, 20:45\nEs que si no saludes després de l´expectació que estem creant amb els nostres famosos versets...quedaries malament, no creus? Hui no toca gym? Ací per fi hui ha fet soleil\n#76 · 11/Jun/2008, 20:46\nQUE PLOGA, QUE PLOGA, LA VERGE DE LA COVA.....jejejej\n#77 · 11/Jun/2008, 20:55\nQue no ploga més...ja n´hi ha prou de tanta aiguaaaaaaaaaa i ademés demà vull anar al mercat!!\n#78 · 11/Jun/2008, 20:56\nTens rao lacomboi, quedaria com un maleducat, i això si que no ho soc. Si que ploga i apague els camions que estan cremant al costat d'on jo estic, pase tots els dies per davant d'on esta el folló, cualsevol dia m'enganxaràn.\nAmiga, hem de crear espectació (I jo envetjes de que una xica com tu li dedique un verset), el divendres estaràn esperant els versets com qui espera l'aurora. jajajajja\n#79 · 11/Jun/2008, 20:57\npssg, no s'adjuntat el arxiu amb la foto, donam per el privi el teu e-mail i te l'envie.\n#80 · 11/Jun/2008, 20:57\nDoncs fins a ultima hora de la vesprada no l´hem de posar, per fer encara més gran expectació jajajaja, mira que si es queden despagats damunt de l´espera!!\n#81 · 11/Jun/2008, 20:59\nSi vos pareix penjeu els versets a partir de les 6 de la vesprada....\nSi ho feu no els podré llegir fins el diumenge o el dilluns, això no val...\n#82 · 11/Jun/2008, 21:00\npssg, ens acabes de donar una bona idea, jajajajjaja\nCRIDE PERQUE NO TINC GANES DE FER D'AMO DE CASA!!!!!!\n#83 · 11/Jun/2008, 21:00\nOk pssg, ho farem a les 4 per a que gaudeixques de les nostres habilitats poètiques jajajaja, que tens hui per a sopar?\n#84 · 11/Jun/2008, 21:05\nPer a variar em faré alguna cosa lleugereta, una ensaladeta o algo així... hi ha que cuidar la linea (de rotulador gros, clar...) per a la platja, que després passa cada tipasso per la voreta que a tú ni et miren.\n#85 · 11/Jun/2008, 21:11\nNo una ensaladeta no!!!!\nEstic de menjar ensaladetes fins als mateixos!!\npssg, ja t'he enviat el mail.\nJo cuan vaig per la platja tot és unflar per a pareixer més catxes, però ni així, res de res, i mira que el gimnàs el faig pols, però crec que no hem fa res, perque cuan arriva el cap de setmana la cerveçeta la pique, i tot va a parar al meteix lloc (I no és precisament al cervell) jajajjaja.\n#87 · 11/Jun/2008, 22:49\nEls que mamen\ni els que no mamen,\nsón sempre els mateixos\ndalt del campanar...\n#88 · 12/Jun/2008, 09:24\nMare meua cuan de temps sense entrar!!!!!!!!!!!!!!! fa ja mes de 1 setmana em pense que no em podre posar al dia esqu e tingut molta faena\nComboi vergueres el internado???? A mi em tornaran loca!!! Que guapet Marcos, es mes bo i esta mes aseat el xic, ay mare entre el duque, marcos i c. ronaldo....................\n#89 · 12/Jun/2008, 12:44\ndema us posare un altra foto del meu xotet que está com vol el cabro jajajajaja\nCRIDE PERQUE EL VULL A ELLLLLLLL I ESTA MOLT LLUNYYYYYYYYYYYYYYYYYYYYYYYYYYYYYYYYYYYYYY!!!!!!\n#90 · 12/Jun/2008, 12:54\nAixò és l'amor de "lonh" o siga de lluny, que canvaten els trobadors occitans.\nQuè fotut ha de ser de passar!!


Servei de gestoria Nàutica Gènova\nParlem sovint dels nostres cursos nàutics, de les activitats i del lloguer de velers, però els serveis de Nàutica Gènova no acaben aquí. Hi ha un servei del qual encara no hem parlat, i no per això és menys important. Es tracta de la gestoria nàutica.\nQuins serveis de gestoria nàutica oferim?\nAquests són els serveis que oferim des de la gestoria de Nàutica Gènova. Consulta’ls i si tens qualsevol dubte o pregunta contacta amb nosaltres sense compromís.\nLa legislació obliga a contractar una assegurança a tota embarcació a motor, o de vela i rems si fa més de 6 metres d’eslora. Però a més és imprescindible tenir-lo per protegir-nos davant el possible fet d’haver de respondre econòmicament a una elevada quantitat de diners en cas d’accident. En Nàutica Gènova t’oferim assessorament personalitzat, preus especials i diferents opcions d’assegurances a triar segons la teva embarcació i les teves preferències. Tenim preus baixos, i pots comprovar-ho amb aquest tarificador.\nCanvi de nom d’embarcacions\nSi vols vendre o comprar una embarcació sense problemes i de manera ràpida, nosaltres t’ho posem molt fàcil. Entra al web i consulta els documents que necessitem per gestionar els tràmits. Nosaltres ens encarreguem de la resta!\nEns encarreguem de comprovar i acreditar que la teva embarcació compleix amb tots els requisits que exigeix la llei, que està autoritzada per navegar i per realitzar les activitats a què es dedica. És un tràmit obligatori per a totes les embarcacions de motor superiors a 6 metres d’eslora. Mira aquí la documentació que necessitarem per fer el tràmit!\nExpedició de títols nàutics\nDes Nàutica Gènova gestionem la sol·licitud de la teva titulació nàutica, perquè un cop aprovis l’examen i les pràctiques, el títol arribi a tu el més aviat possible.\nITB i certificats de navegabilitat\nEt garantim una gestió eficient de la teva embarcació, per poder passar la Inspecció Tècnica d’Embarcacions i ens assegurem que no t’oblidis de renovar periòdicament el Certificat de Navegabilitat.\nPèrdua de títols\nSi has perdut el títol nàutic o t’ho han robat, vine a Nàutica Gènova i gestionarem tots els tràmits perquè el puguis renovar.\nPermís de navegació\nTotes les embarcacions d’esbarjo, amb menys de 24 metres d’eslora i sense tripulació professional ha de tenir el permís de navegació, expedit per l’administració marítima espanyola. Vine i t’ho expedim nosaltres mateixos.\nLes titulacions nàutiques, com el permís de conduir, caduquen cada 10 anys. Des de la nostra gestoria nàutica ens encarreguem de fer totes les gestions per tu.\nSi tens qualsevol dubte o comentari, si truca’ns!\nTags:blog de náutica, gestoria nàutica, nàutica gènova, seguretat, seguretat en la nàutica, seguretat marítima


Iván Monalisa, escriptor i dramaturg a Xile, va arribar a Nova York fa més de 17 anys. De l’escena nocturna i transformista pre 11-S, va néixer Monalisa.\nIván Monalisa és un esperit lliure. Considerat una jove promesa, artista, escriptor i dramaturg a Xile, fa més de 17 anys que viu com a immigrant indocumentat i exerceix la prostitució als carrers de Nova York. De l’escena nocturna i transformista pre 11-S, va néixer Monalisa, expressió de la seva identitat home-dona. Directora i protagonista recorren un viatge plegades per entendre els motius que van portar a Iván a auto exiliar-se i construir la seva identitat al marge.\nEl retrobament amb Nicole Costa, directora del documental i excompanya d’Iván a la universitat, fa aflorar i explorar nous processos creatius i una immediata connexió entre les dues. Aquest nou vincle portarà noves oportunitats a Monalisa com a intèrpret, performancer i escriptor mentre lluita per legalitzar la seva situació al país. Les seves converses telefòniques, imatges d’arxiu d’antigues cintes VHS i fragments de l’obra escrita de Monalisa, ens apropem a un “doble esperit”, com li agrada descriure’s, una personalitat inquieta que va preferir perdre’s entre encontres sexuals i addiccions per poder-se trobar i construir la seva identitat.\n*Aquesta pel·lícula conté escenes de sexe explícit.\nNicole Costa és actriu, cineasta i productora xilena basada a Nova York. L’any 2017 rep el premi a l...\nPremi al Millor Documental · Zinegoak\nMonalisa és un personatge interessantíssim, totalment compromès amb la vida que porta, en la que no existeix ni judici ni prejudici.\nÉs aquest viatge i la poètica i temporalitat del documental els que ens conviden a pensar el món des del teixit continu entre l'empatia, el llenguatge, l'amistat, l'addicció, la subjectivitat, l'humor i la representació.\n"El viaje de Monalisa" permet a l'audiència conèixer a un artista inquiet i valent, que des del seu exercici experiencial va narrant la no tan glamorosa però, pel que sembla, molt entretinguda vida a la "Gran Manzana".


La consellera balear de Salut, Patricia Gómez, ha advertit que hi ha 489 pots de mongetes blanques amb toxina botulínica en mans de consumidors de les Balears, per la qual cosa ha fet una crida urgent a la població perquè s’abstinguin de consumir-los i tornin l’envàs a l’establiment on el van adquirir.\nSegons ha informat en una roda de premsa, tot i que la setmana passada es van retirar 7.056 pots dels supermercats, encara n’existeixen 238 a Eivissa i 251 entre Mallorca i Menorca que no s’han localitzat en mans de consumidors.\nEl Centre Nacional d’Alimentació de l’Agència Espanyola de Consum, Seguretat Alimentària i Nutrició ha confirmat la presència de toxina botulínica en el lot L-146-16 de mongetes blanques cuites de la marca Bonpreu, envasat per Hermanos Cuevas, S.A., en pot de vidre de 400 grams, amb data de consum preferent 31-12-2021, i distribuït a Balears sota la marca IFA Eliges.\nEl Govern ha recomanat que, si ja s’ha consumit aquest aliment i presenten manifestacions digestives, oculars o fatiga, han d’acudir als serveis d’urgències, ja que cal recordar que dos bombers han estat hospitalitzats a Girona després de compartir un àpat en què estava present aquest producte.\nEl botulisme és una intoxicació poc freqüent però greu, que s’associa amb la producció d’una toxina en alguns aliments en què s’han desenvolupat determinats bacteris del gènere ‘Clostridium’.\nEls signes d’intoxicació poden aparèixer entre 12 i 36 hores després de la ingesta de l’aliment contaminat, tot i que existeixen casos descrits a les dues hores i fins i tot als vuit dies.


L'Argentina decep en el seu debut a la Copa Amèrica i empata amb Bolívia (1-1)\nAgüero ha fet el gol local, amb un Messi vertical però massa sol\nDecepció argentina el dia del debut de l’albiceleste a la Copa Amèrica. Els argentins, que no organitzen aquest torneig des del 1987 i no el guanyen des del 1993, no han passat de l’empat 1-1 amb els bolivians. Els tres jugadors del Barça, Messi, Mascherano i Milito han jugat els 90 minuts de titulars.\nTONI PADILLA Barcelona Actualitzada el 02/07/2011 05:09\n260x366 Mascherano, Burdisso i Messi, marxant decepcionats a la fi de l'Argentina-Bolívia (1-1) / EFE Mascherano, Burdisso i Messi, marxant decepcionats a la fi de l'Argentina-Bolívia (1-1) / EFE\nEl partit inaugural s’ha jugat a l’estadi de la Plata marcat pel fort fred (-2 graus). L’Argentina ha portat el pes del partit topant amb una bona pressió dels bolivians al mig del camp. Messi, amb la samarreta 10 com sempre, ha jugat demanant sempre la pilota amb llibertat, molt allunyat de la porteria i encarant amb velocitat per buscar trobar a Lavezzi i Tévez. Amb Cambiasso fent de “fals 9” per crear espais, els argentins no han jugat còmodes. Només quan Messi aconseguia encarar arribava el perill, amb dues ocasions clares, de Lavezzi i Tévez. Mascherano de la seva part, ha manat a un mig del camp amb poc toc (Banega i un Cambiasso molt avançat eren al seu costat) i Milito ha jugat de central amb Burdisso amb alguna errada puntual.\nEl primer temps ha estat marcat per la impotència dels locals. Al descans, ha entrat Di Maria per Cambiasso per intentar donar vida als argentins, però just en els primers minuts Edivaldo Rojas ha fet el 0-1 a la sortida del córner amb l’esperó, un gol on ha fallat Ever Banega al primer pal. L’Argentina, nerviosa, ha sofert el cop i Martins ha perdonat el 0-2 tot sol davant de Romero, qui ha fet una gran aturada.\nEl partit ha canviat amb el “ Kun” Agüero. L’exjugador de l’Independiente ha entrat per Lavezzi revolucionat en joc local. Agüero ha gaudit de diferents ocasions, fent el gol de l’empat als 75 minuts després d’una assistència amb el pit de Zanetti. L'equip del C hecho Batista, que només ha fet dos canvis, ha buscat el gol del triomf sense sort, ja que Bolívia s'ha defensat amb ordre i els locals han centrat el joc en jugades individuals. Messi ha desaparegut en el segon temps i ha firmat una actuació fluixa.\nEl segon partit del grup A es juga avui entre Colòmbia i Costa Rica. Els ticos, que substitueixen la selecció invitada del Japó (va renúnciar a la plaça després de patir un fort terratrèmol), jugarà amb la selecció sub'22. Es classifiquen els dos primers de cada grup i els dos millors tercers.\nArgentina: Romero, Burdisso, Zanetti, Milito, Rojo, Banega, Cambiasso (Di Maria, 46’), Mascherano, Lavezzi (Agüero, 71’), Messi i Tevez.\nBolívia: Arias, Álvarez, Raldes, Rivero, Gutiérrez, Robles, García, Vaca (Chavez, 65), Campos (Arce, 79’), Rojas (Cardozo, 89’) i Martins.\nGols: 0-1 (47’) Rojas i 1-1 (75’) Agüero.


Com cada any a la tardor, vacuneu-vos contra la Grip\nExposició del Certamen de Pintura Mútua Igualadina 2014\nEl passat divendres 26 de setembre, a les 8 del vespre va quedar inaugurada l’exposició del Certamen de Pintura Mútua Igualadina 2014 amb el lliurament de premis a la mateixa sala polivalent Portal del Llevador. Aquest Certamen es va convocar amb l’únic objectiu d’impulsar l’activitat cultural i artística de l’Anoia.\nL’Exposició compta amb un total de 47 obres. Pel que fa als treballs premiats, es va determinar com a obra guanyadora el quadre “Natura adormida” de l’artista Anna Maria Gispert Llucià (Premi Mútua Igualadina); segon premi Mútua Igualadina per l’obra “Confiança total” de Pere Noguera Claramunt; 1er accèssit Pel & Ploma per “El Molinet” de Josep Millas Chia; es lliurava el segon accèssit Drogueria Riba per l’obra “Vintage-2” a Lidia Borràs Vidal; i el tercer accèssit Pintures Ralli a l’obra “Somni 2014” de Rosa Calzada Jubert.\nLa inauguració va comptar amb la presència de l’alcalde d’Igualada, Marc Castells i diversos membres de la Junta Directiva de la Mútua, entre ells Pere Esquerra, President de Mútua Igualadina i encarregat entre d’altres, de repartir els premis als guanyadors. L’acte va ser tot un èxit.\nDe l’obra guanyadora “Natura adormida”, se’n farà una sèrie limitada de 150 reproduccions. Totes elles seran signades per l’artista Anna Maria Gispert, i es repartiran als associats de Mútua Igualadina com a obsequi de Nadal.\nTotes les obres queden exposades fins al 19 d’octubre de 2014, a la Sala polivalent Portal del Llevador, carrer Concepció núm. 13 d’Igualada.\nEls horaris d’obertura de la Sala són: Feiners de 19h a 21h (excepte dilluns). Dissabte de 12h a 14h i tardes de 19h a 21h i els diumenges i festius de 12h a 14h.\nBases del Certamen de pintura Mútua Igualadina 2014


Des de Vila-real: ESPADÀ, LA NOSTRA MUNTANYA\nESPADÀ, LA NOSTRA MUNTANYA\nMar i muntanya, entre la Mediterrània i la Serra d'Espadà, així és la comarca de La Plana Baixa -com totes les de Castelló-, un emplaçament privilegiat entre uns paratges tan impressionants com desapercebuts per la seua quotidianitat.\nHi ha moltes comarques i un bon grapat de províncies amb les que compartim el litoral mediterrani, però cap amb una altitud mitjana tan elevada com la de Castelló, ja que ens deuríem desplaçar fins Santander, a Cantàbria, per trobar una província peninsular amb una altitud superior (que tampoc trobem a Portugal, evidentment)... Són xicotets detalls que, a poc a poc, van calant entre els nostres conciutadans a força de repetir-los. Les comarques de Castelló tenen una gran energia mediambiental i turística potencial, és a dir, sense desenvolupar, perquè fins ara no l'hem valorada ni els propis indígenes o naturals del lloc.\nAhir diumenge vam dedicar el matí a escalar, més que caminar, per les empinades pistes i els tortuosos camins de la Serra d'Espadà. Vam arribar als afores d'Eslida en cotxe particular, venint des de Vila-real per la carretera d'Onda, després de passar Betxí per l'autovia i enfilar cap amunt per Artana. El primer objectiu era fotografiar uns testiomins evidents de la persistent guerra civil (ara que commemorem, precisament, les bodes de diamant d'aquell esdeveniment històric que sempre seran de sang, de sang fratricida, de sang lorquicida) com són unes restes de trinxera excavada al terra i coronada amb pedra a tall de ribàs protector, així com superar els més de 600 metres sobre el nivell del mar de la Nevera de Castro des d'on s'observa, a més del vetust castell, una vegetació de carrasques i sureres espectacular... Més de tres hores de caminata, en forma circular, sota un sol de justícia, que va pagar la pena.\nPublicat per TONI PITARCH a 17:14